ΔΝΤ: Ετοιμοι να συνεργαστούμε με όποια κυβέρνηση προκύψει – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\nΔΝΤ: Ετοιμοι να συνεργαστούμε με όποια κυβέρνηση προκύψει\nΔημοσιεύθηκε: Thursday 22 Jan 2015 - 17:38\nΤο ΔΝΤ σέβεται τις δημοκρατικές εκλογικές διαδικασίες στην Ελλάδα και δεν παρεμβαίνει στις εσωτερικές υποθέσεις της χώρας, δήλωσε ο αναπληρωτής εκπρόσωπος Γουίλιαμ Μέρι, ο οποίος πρόσθεσε πως το Ταμείο είναι έτοιμο να συζητήσει με όποια κυβέρνηση προκύψει την Κυριακή.\nΟ κ. Μέρι ήταν ιδιαίτερα προσεκτικός, καθώς δεν επιθυμούσε να ξεφύγει από το γραπτό κείμενο που είχε μπροστά του και να αναμειχθεί καθ’ οιονδήποτε τρόπο στις ελληνικές εκλογές. Δεν επιθυμώ, είπε, να προβώ σε δηλώσεις που θα μπορούσαν να εκληφθούν ως «ανάμειξη» στις εσωτερικές υποθέσεις της Ελλάδας.\nΑπαντώντας σε σειρά ερωτήσεων του «Εθνους» ο κ. Μέρι τόνισε ότι μετά τις εκλογές, το ΔΝΤ αναμένει να συνεχιστούν οι συζητήσεις με τη νέα κυβέρνηση. Όταν τον ρωτήσαμε να μας εξηγήσει τη διαδικασία που τηρείται σε τέτοιες περιπτώσεις, και για το ποιος θα κάνει το πρώτο βήμα, το Ταμείο ή η νέα κυβέρνηση στην Ελλάδα, ο εκπρόσωπος απάντησε:\n«Το ΔΝΤ θα εμπλακεί πλήρως στις συζητήσεις με οποιαδήποτε κυβέρνηση προκύψει από τις εκλογές της Κυριακής. Ο τοπικός αντιπρόσωπος του ΔΝΤ στην Αθήνα θα μπορούσε να συντονίσει τη διαδικασία».\nΤο «Εθνος» υπέβαλε ερώτηση για τη δήλωση του προέδρου του ΣΥΡΙΖΑ, Αλέξη Τσίπρα, ότι αν εκλεγεί (στην πρωθυπουργία) δεν θα δεχθεί να μιλήσει με τα στελέχη της τρόικας, αλλά μόνο με τα αφεντικά τους. Για να αποφύγει να απαντήσει, ο κ. Μέρι είπε ότι είναι «τελείως υποθετικό (το ερώτημα)» και απέφυγε οποιονδήποτε άλλο σχόλιο.\nΣύμφωνα με πληροφορίες, η διαδικασία που θα ακολουθηθεί είναι η εξής:\nΟ αντιπρόσωπος του ΔΝΤ στην Αθήνα θα επιχειρήσει να συναντήσει τους νέους συνομιλητές του Ταμείου από τη νέα κυβέρνηση, όποια και αν είναι αυτή. Εάν η απάντηση είναι αρνητική τότε το Ταμείο θα υιοθετήσει τη στάση που υιοθέτησε με την Ουγγαρία. Θα κάνει ένα βήμα πίσω και θα περιμένει την αλλαγή στάσης της κυβέρνησης ή την επιστολή με την οποία θα ζητείται από την ελληνική κυβέρνηση ο τερματισμός του Προγράμματος και των δόσεων που έχουν απομείνει.\nΠάντως, το ΔΝΤ έχει Πρόγραμμα για την Ελλάδα, και θα ζητήσει από τη νέα κυβέρνηση, είτε είναι του κ. Τσίπρα είτε του κ. Σαμαρά, να συνεχιστούν οι διαπραγματεύσεις για την ολοκλήρωση της Εκτης Επιθεώρησης. Η συνέχιση ή όχι των διαπραγματεύσεων εξαρτάται από την απάντηση του νέου πρωθυπουργού. Σύμφωνα με πηγή εκτός Ταμείου, το ΔΝΤ δεν έχει πρόθεση να αλλάξει το Πρόγραμμά του, το οποίο «τρέχει» μέχρι το 2016.\nΚατά τα άλλα, το Ταμείο δεν θεωρεί ως «πιθανό ενδεχόμενο» το Grexit. Απαντώντας σε ερώτηση αν το ΔΝΤ έχει εξετάσει τις επιπτώσεις της πιθανότητας της εξόδου της Ελλάδας από το Ευρώ, τόνισε ότι «δεν το θεωρούμε ως πιθανό ενδεχόμενο».\nΟ αναπληρωτής εκπρόσωπος απάντησε και σε ερώτημα που αφορούσε την πιθανότητα πραγματοποίησης μιας διεθνούς διάσκεψης για το ελληνικό χρέος. Είπε ότι «μια αναδιάρθρωση χρέους είναι σοβαρή υπόθεση» και -όπως είπε και η κ. Λαγκάρντ στην Ιρλανδία- «μια αναδιάρθρωση θα έχει συνέπειες».\nΗ έκθεση βιωσιμότητας του χρέους, συνέχισε, κυκλοφορεί μετά την ολοκλήρωση της αξιολόγησης από την Αποστολή του ΔΝΤ και με βάση αυτή την έκθεση προκύπτει εάν το χρέος είναι βιώσιμο ή όχι.\nΕπόμενο άρθρο Αποπέμφθηκε δημόσιος υπάλληλος με πλαστό πτυχίο\nΠροηγούμενο άρθρο EΛ.ΑΣ: Σχέδιο δολοφονίας του Ξηρού για αποτυχημένες ενέργειες


(VIDEOS+PHOTOS) Άσκησαν το εκλογικό τους δικαίωμα οι υποψήφιοι βουλευτές Ροδόπης - IN KOMOTINI\nMAGAZINO VIDEOS WEB TV ΕΚΛΟΓΕΣ ΕΛΛΑΔΑ Κομοτηνή ΟΙ ΕΙΔΗΣΕΙΣ ΣΗΜΕΡΑ ΠΟΛΙΤΙΚΗ (VIDEOS+PHOTOS) Άσκησαν το εκλογικό τους δικαίωμα οι υποψήφιοι βουλευτές Ροδόπης 25/01/2015\nΑισιόδοξοι για το αποτέλεσμα της κάλπης, άσκησαν το εκλογικό τους δικαίωμα οι υποψήφιοι βουλευτές Ροδόπης.\nΜετά από έναν σύντομο αλλά επίπονο προεκλογικό αγώνα, κατέθεσαν την ελπίδα τους ότι οι ίδιοι και τα κόμματά τους θα καταφέρουν να κερδίσουν την εμπιστοσύνη των πολιτών.\nΔημήτρης Χαρίτου – ΣΥΡΙΖΑ: «Μέρα ελπίδας η σημερινή. Ο λαός γράφει ιστορία τερματίζοντας χωρίς φόβο τις μνημονιακές πολιτικές της λιτότητας».\nΚωνσταντίνος Βουζουκίδης – ΑΝΕΞΑΡΤΗΤΟΙ ΕΛΛΗΝΕΣ: «Ο ελληνικός λαός αποφασίζει σήμερα να στείλει στο χρονοντούλαπο της ιστορίας αυτούς που μας οδήγησαν στην εξαθλίωση και στην καταστροφή των επόμενων γενεών. Ελπίζω με δυνατούς τους Ανεξάρτητους Έλληνες μα σχηματιστεί κυβέρνηση εθνικής ενότητος που θα διεκδικήσει κούρεμα χρέους και ένα καλύτερο αύριο για τα παιδιά μας».\nΣταμάτης Κουρούδης – ΠΟΤΑΜΙ: «Από αύριο ξεκινά μια δύσκολη προσπάθεια για την ανόρθωση της χώρας. Το Ποτάμι, ως τρίτη δύναμη, θα φροντίσει να μη μείνει η χώρα ακυβέρνητη. Κι εγώ, με νέες ευθύνες ελπίζω, θα καταβάλλω μια μεγάλη προσπάθεια για την ανάπτυξη της περιοχής. Είναι ώρα να μπουν στην πολιτική οι επαγγελματίες πολίτες κι όχι οι επαγγελματίες πολιτικοί».\nΓιώργος Μανανάς – ΠΑΣΟΚ: «Ψηφίζουμε ενάντια στον φόβο, στον άκρατο λαϊκισμό και στην πολυδιάσπαση του χώρου της κεντροαριστεράς. Το ΠΑΣΟΚ ψηφίζει εθνικά και όχι κομματικά».\n← Που θα ψηφίσουν οι υποψήφιοι βουλευτές Ροδόπης\nΤο Μήνυμα της Κυριακής:«Η έμπρακτη αλλαγή ζωής» →\n«Καρφιά» Στυλιανίδη προς τους Βουλευτές Ροδόπης\nΔεν επιτρέπεται σχολιασμός στο «Καρφιά» Στυλιανίδη προς τους Βουλευτές Ροδόπης\n(VIDEO) Π. Σγουρίδης: «Τέσσερις βασικοί λόγοι για τους οποίους ζητάμε την ψήφο των πολιτών»\nΔεν επιτρέπεται σχολιασμός στο (VIDEO) Π. Σγουρίδης: «Τέσσερις βασικοί λόγοι για τους οποίους ζητάμε την ψήφο των πολιτών»


Γαβρόγλου: «Αν είναι να φύγουν οι καλοί στο εξωτερικό, να φύγουν»! ~ oimonomaxoi.blogspot.gr\nΑίσθηση από δήλωση του υπουργού Παιδείας σε συζήτηση στη Βουλή αφορούσε το νομοσχέδιο του υπουργείου Παιδείας και τα μεταπτυχιακά προγράμματα.\nΜια μάλλον αμφιλεγόμενη -αν μη τι άλλο- προτροπή έκανε ο υπουργός Παιδείας Κώστας Γαβρόγλου κατά τη διάρκεια της συζήτησης στη Βουλή για το νομοσχέδιο του υπουργείου του.\nΟ κ. Γαβρόγλου, με αφορμή την συζήτηση που γινόταν την Παρασκευή για τα μεταπτυχιακά προγράμματα, ούτε λίγο ούτε πολύ κάλεσε όσους διδάσκουν σε αυτά και δεν πληρώνονται να… φύγουν στο εξωτερικό.\nΣτο πλαίσιο επισημάνσεων για την λειτουργία των μεταπτυχιακών τμημάτων ο υπουργός, όπως αναφέρει το esos.gr έκανε λόγο για «μια μυθολογία που λέει ότι “αν κόψετε να πληρώνονται κάποιοι, τότε οι καλοί θα φύγουν στο εξωτερικό και θα καταρρεύσει το σύστημα”».\nΣε αυτό απάντησε: «Αν οι καλοί είναι να φύγουν στο εξωτερικό, επειδή δεν πληρώνονται, εγώ τους προτρέπω να φύγουν, σας μιλώ πολύ ειλικρινά.\n» Επειδή όμως αυτό δεν θα το κάνουν οι άνθρωποι, γιατί αυτό είναι μια τρομοκρατία που γίνεται στο δημόσιο και γίνεται από κάποιους απειλητικά. Θα σας παρακαλούσα, να σταματήσετε αυτή την καραμέλα ότι οι καλοί, επειδή δεν πληρώνονται, θα φύγουν για το εξωτερικό. Αυτοί που δεν πληρώνονται είναι όλοι τους κακοί; Αυτοί που είναι 12 ώρες στο Πανεπιστήμιο και κρατάμε το σύστημα στην πλάτη τους, τι ακριβώς είναι αυτοί;\n» Ένα σεβασμό, σας παρακαλώ στον κόσμο, ο οποίος με το ελάχιστο μισθό που παίρνει έχει κρατήσει».\nΣυνέχισε απευθυνόμενος σε βουλευτές της αντιπολίτευσης, όπως η Νίκη Κεραμέως από τη ΝΔ και ο Γιώργος Μαυρωτάς από το Ποτάμι:\n«Λέτε “θα κλείσουν τα μεταπτυχιακά” Αυτό είναι μια απειλή. Γιατί αν το μόνο κίνητρο είναι τα λεφτά, εγώ λέω καλώς να κλείσουν.\n» Και να σας ρωτήσω: το Πανεπιστήμιο δεν πρέπει να είναι ανοιχτό στους νέους επιστήμονες; Ακουσα τον κ. Κρεμαστινό και σοκαρίστηκα γιατί μας είπε “γιατί δεν παίρνουμε το Χάρβαρντ να το αντιγράψουμε;” Στο περιοδικό Fortune, που δεν μπορεί να χαρακτηριστεί αριστερό περιοδικό, λέει ότι μπορεί να καταρρεύσει το αμερικανικό σύστημα γιατί τα οικονομικά του είναι εκτός ελέγχου. Αυτά συζητιούνται διεθνώς, δεν είναι ίδιον της Ελλάδας».\nΤο νομοσχέδιο πρόκειται να έλθει τη Δευτέρα στην Ολομέλεια της Βουλής. Επ’αυτού και απευθυνόμενος στους βουλευτές ο κ. Γαβρόγλου είπε ότι «είμαι ήρεμος, συναινετικός αλλά έχω και κόκκινες γραμμές και οι κόκκινες γραμμές είναι όταν διαταράσσεται και υπονομεύεται ένα κλίμα δημοκρατίας και εκφράσεις όπως “πολιτικό έγκλημα” και “πάμε στα σκοτεινά χρόνια” υπονομεύουν τη δημοκρατία». ΠΗΓΗ


ΑΓΙΟΣ ΒΑΣΙΛΕΙΟΣ ΠΕΙΡΑΙΩΣ: H κοπή Βασιλόπιττας της ενορίας του Αγίου Βασιλείου Πειραιώς\nH κοπή Βασιλόπιττας της ενορίας του Αγίου Βασιλείου Πειραιώς\nΜε μεγάλη επιτυχία πραγματοποιήθηκε η κοπή Βασιλόπιττας της ενορίας του Αγίου Βασιλείου Πειραιώς, την Πέμπτη 2 Ιανουαρίου 2014.\nΣτην εκδήλωση συμμετείχαν με τεράστια επιτυχία, η Παιδική Χορωδία του Ιερού Ναού υπό τη διεύθυνση της κας Δέσποινας Καραμαλέγκου, η Χορωδία του Μουσικού Γυμνασίου και Λυκείου Πειραιώς υπό τη διεύθυνση του κ. Γεώργιου Κανδρεβιώτη και τέλος η Χορωδία Αγίου Βασιλείου υπό τη διεύθυνση του κ. Πρόδρομου Δασιγένη.\nΤην εκδήλωση άνοιξε ο πρόεδρος του Εκκλησιαστικού Συμβουλίου του Ναού Πρωτοπρεσβύτερος Δημήτριος Καραλής ενώ χαιρετισμό εκ μέρους του Σεβασμιωτάτου Μητροπολίτου Πειραιώς κ. Σεραφείμ, απηύθυνε ο Αρχ. Θεόφιλος Προυσαλίδης, ενώ τίμησαν με την παρουσία τους ο Αρχ. Καλλίνικος Μαυρολέων Ηγούμενος της Ιεράς Πατριαρχικής και Σταυροπηγιακής Μονής Αγίου Γεωργίου Βασσών Καρπάθου, οι εν ενεργεία και συνταξιούχοι εφημέριοι του Ναού καθώς και ιερείς από γειτονικές ενορίες. Μεταξύ των επισήμων διακρίναμε την αντιδήμαρχο Πειραιά κα Λίτσα Σαρρή- Γώγου, τον πρόεδρο της Στέγης Ελληνικών Χορωδιών κ. Θωμά Λουζιώτη, τον πρώην αντιδήμαρχο Πειραιά κ. Ιωάννη Σπυράκη και πλήθος κόσμου που κατέκλεισε ασφυκτικά τον Ιερό Ναό.\nΤο φλουρί έπεσε στο Ενοριακό Φιλόπτωχο Ταμείο του Ναού.\n• Την Κυριακή 12 Ιανουαρίου θα πραγματοποιηθεί Αιμοδοσία στο Πνευματικό Κέντρο του Ιερού Ναού. Και του χρόνου.\nΑναρτήθηκε από Άγιος Βασίλειος Πειραιώς στις 10:40 μ.μ.


Έψιλον Σίγμα: 2009\nΒρεθήκαμε στο κέντρο που εμφανίζονται ο Δημήτρης Μητροπάνος και η Πέγκυ Ζήνα και ανατρέψαμε τις προκαταλήψεις μας για τα μπουζούκια\nΗ πρώτη μου επιλογή το βράδυ μιας κουρασμένης Παρασκευής δεν ήταν σίγουρα τα μπουζούκια. Η τελευταία φορά που είχα ακούσει το Δημήτρη Μητροπάνο ήταν τότε που είχε καεί το Καλλιμάρμαρο όταν βγήκε εκείνος και μόνο εκείνος, ανάμεσα στα μεγάλα ονόματα που παρέλασαν το ίδιο βράδυ. Τότε που με είχε κάνει να κλάψω σα να μην υπάρχει αύριο. Όσο κι αν τον αγαπώ όμως, κι όση περιέργεια κι αν θα μπορούσα να έχω για να δω πως είναι η Πέγκυ Ζήνα στη σκηνή (όλοι έλεγαν ότι θα εκπλαγώ), μια προκατάληψη την είχα για να πω την αλήθεια. Λάθος.\nΚατά τις 11 παρά που φτάνω στην Ιερά Οδό, ο κόσμος έχει ήδη σχηματίσει ουρά, η οποία από μόνη της πρέπει να έχει ξοδέψει τόση λακ όση κι ένα κομμωτήριο σε μια βδομάδα. Το dress code για τις γυναίκες περιλαμβάνει φορέματα με κορδόνια, animal print λεπτομέρειες και πολύ -μα πολύ-στρας. Ανεβαίνοντας στα καμαρίνια, αναρωτιέμαι από πού ψωνίζουν κι αν έχω κάνει κάτι λάθος που δεν έβαλα εκείνο το φόρεμα που είχα αγοράσει για ένα γάμο. Το ξεχνάω μπαίνοντας στα καμαρίνια των μουσικών, που χωρίζονται με μια επιγραφή σε καπνιζόντων και μη (!). Οι μη καπνίζοντες κάνουν πρόβα με τα μπουζούκια τους, ενώ οι προχωρημένοι θεριακλήδες είναι μαζεμένοι πάνω από ένα laptop και παίζουν Farmville στο Facebook. Στο χώρο του Δημήτρη Μητροπάνου, σνομπάρω την εντυπωσιακή πολυθρόνα που θυμίζει κορμό δέντρου και το μάτι μου πέφτει στην κολλημένη στην πόρτα φωτογραφία: εκείνος χαμογελαστός, και η γυναίκα του Βένια του δίνει ένα φιλί στο μάγουλο. Ένα φιλί που του χαρίζει πάντα, δευτερόλεπτα πριν βγει στη σκηνή, κάθε βράδυ, κάθε φορά που έρχεται η σειρά του να τραγουδήσει. Ο ίδιος κάθεται σε μια καρέκλα και κοιτάζει σεμνός και σκεφτικός το τσιγάρο, που αρνείται πεισματικά να κόψει. Ήρεμος. Μόνη ανησυχία του, να μην αργήσουν να βγουν στη σκηνή, καθώς η Πέγκυ Ζήνα, ταλαιπωρημένη από κάποιο συνάχι, κάνει ασκήσεις για τη φωνή της. Στις 11: 29 τελειώνουν οι ασκήσεις, στις 11:30 έχουν βγει στη σκηνή για το πρώτο τους τραγούδι. Την παρακολουθώ λαμπερή: πόσοι από τους 2.000 ανθρώπους που βλέπουν την ίδια εικόνα με μένα έστω υποψιάζονται ότι πριν 30 δευτερόλεπτα αυτή η εντυπωσιακή παρουσία «έκανε τα ανεβάσματά της» σα μαθήτρια σε ωδείο; Δεν προλαβαίνει να τελειώσει το πρώτο τραγούδι, οι λουλουδούδες μαζεύονται στη σκάλα σαν μπαλέτο και όλες μαζί κατευθύνονται προς τη σκηνή. Οι τραγουδιστές ευχαριστούν με ένα νεύμα τους σπόνσορες με τα λέλουδα και συνεχίζουν . Όταν τελειώνει το πρώτο μέρος βρίσκομαι ξανά στο καμαρίνι του Δημήτρη Μητροπάνου. Για τα επόμενα τρία τέταρτα που τον έχω απέναντι μου,δεν θέλω να τον ρωτήσω τίποτα. Το μόνο που νιώθω την ανάγκη να του πω, είναι ευχαριστώ, για αυτό το μαγικό τρέμουλο που μου χάρισε. Τον παρακολουθώ να αστειεύεται, να γελάει, να σιωπεί, να δένει τη γραβάττα του και ξεσκονίζω το λεξιλόγιο συναισθημάτων μου, για να περιγράψω κάπως αυτό που ένιωσα, να το πω κι εγώ όπως σίγουρα το έχουν πει τόσοι και τόσοι πριν από μένα. Όμως όσο κι αν ψάχνω, δεν μπορώ να βρω μια λέξη που να τα χωράει όλα μέσα, να μην αδικεί τίποτα. Το δεύτερο δικό του μέρος είναι συγκλονιστικό.\nΤραγουδάει, σφίγγεται, φωνάζει, η φωνή του ξεσκίζει και το τελευταίο σου κύτταρο και κάνει το μεδούλι σου να τρέμει, σηκώνει την κάθε τρίχα σου να βαρέσει προσοχή. Ακόμα και να μη σε τρώει καημός, τον ζωντανεύει, σου ξεγυμνώνει ό,τι έχεις μέσα σου και στο φέρνει απέναντι σου, να αντιπαρατεθείς μαζί του. Όταν, δε,έρχεται η στιγμή του πολυαναμενώμενου ζειμπέκικου στη «Ρόζα», το μαγαζί καίγεται. Νομίζεις ότι θα πέσει το πάνω διάζωμα να σε πλακώσει. Καληνυχτίζει σεμνά, πνιγμένος σε λουλούδια και αλαλαγμούς λατρείας. Η ώρα κοντεύει τρεις κι αρχίζουν να φεύγουν οι πρώτοι αναψοκοκκινισμένοι, με τις γραβάτες και τα τσιγάρα στα χέρια. Είχα στο μυαλό μου να ρωτήσω την Πέγκυ Ζήνα αν ένιωσε έστω στην αρχή κάποια υποψία φόβου, μπροστά στη συνεργασία με τον τεράστιο όγκο του Μητροπάνου. Με το που όρμηξε σαν αγρίμι στη σκηνή όμως στο δεύτερο μέρος της (την πρώτη φορά που ήταν μόνη της στη σκηνή εγώ σουλάτσαρα μπακστέιτζ) και δημιούργησε πανικό, το κατάπια. Λοιπόν, για όσους λένε τη γνώμη τους χωρίς να την έχουν δει ζωντανά, θα πω το εξής: η Πέγκυ Ζήνα έχει από τις καλύτερες σκηνικές παρουσίες που έχουν πέσει στην αντίληψη μου. Έβερ. Είναι ο άνθρωπος-πολυμηχανή: χορεύοντας, τραγουδώντας και χαμογελώντας ασταμάτητα, φωτογραφίζεται, ακούει τι της λένε οι λουλουδούδες και οι άνθρωποι του μαγαζιού, απευθύνεται σε κάθε μέρος του κοινού ξεχωριστά, τριγυρνάει στην πλατεία και αγκαλιάζει όλο τον κόσμο, ξεσηκώνει με το χορό της την αρένα. Της βγάζω το καπέλο, και φυσικά δεν μπόρεσα να μη τη ρωτήσω, πώς αντέχει τόσες ώρες να ανταγωνίζεται το λαγουδάκι της διαφήμισης. «Έλα ντε…». Και πως νιώθει, 5 η ώρα το πρωί, όταν έχει μόλις ολοκληρώσει το τρέξιμο που περιέγραψα και πρόκειται να υπογράφει αυτόγραφα μέχρι τις 6; «Εξαντλημένη, ευτυχισμένη, πλήρης.». Αυτή μάλλον είναι η απάντηση και στην πρώτη ερώτηση.\nΥποσημείωση: φίλε καπνιστή, θα μπορούσες να ακούς το «όσοι με το χάρο γίναν φίλοι, με τσιγάρο φεύγουνε στα χείλη» άκαπνος; Όχι βέβαια. Μη σε ξεγελάει η απαγόρευση, μπορείς να καπνίσεις, απλώς οι στάχτες ρίχνονται σε γυάλινο ποτήρι που αλλάζουν τακτικά οι σερβιτόροι. Σο σιμπλ.\nΔημοσιεύτηκε στο περιοδικό VetoMag την Κυριακή 22.10.2009\nΑναρτήθηκε από Ελίζα στις 6:03 π.μ. 1 σχόλιο:\n10 ιδέες για το πως να διασκεδάσεις τις ατελείωτες ώρες στα μέσα μεταφοράς\n1. Όταν μπαίνει καινούριος επιβάτης, αγκάλιασε τον ζεστά, χαμογέλασε και πες σαρδόνια: καλωσήρθες στην κούρσα του τρόμου.\n2. Κάνε στριπτίζ στον στύλο του μετρό.\n3. Κάνε χώρο για τον φανταστικό σου φίλο. Όταν κάποιος πάει να κάτσει, φώναξε: θα τον λιώσεις! Μα καλά, στραβός είσαι; Μετά, ρώτα γλυκά το κάθισμα: πόνεσες καλέ μου;\n4. Κάτσε δίπλα στον οδηγό και κάθε πέντε λεπτά ρώτα: φτάνουμε; Φτάνουμε;\n5. Εναλλακτικά, κάτσε δίπλα στον οδηγό και ρώτα: πόση ώρα θέλουμε για Λάρισα;\n6. Όταν έχεις γενέθλια, κέρασε όλους τους επιβάτες γλυκό. Αν κάποιος δεν θέλει, ξέσπασε σε δυνατούς λυγμούς επειδή κανένας δεν σ’αγαπάει. Αυτοσχεδίασε κι άλλα παράπονα, πχ, δε φτάνει που σε λίγο θα αρχίσω να βγάζω ρυτίδες, κανείς δεν τρώει απ’το γλυκό μου κλπ.\n7. Τραγούδησε γιαπωνέζικα τραγούδια.\n8. Απευθύνσου στο διπλανό σου σε μια γλώσσα που δεν υπάρχει. Όταν δεν καταλαβαίνει τι λες, πες το φωναχτά στο αυτί του σα να είναι κουφός.\n9. Προσπάθησε να πείσεις τους άλλους επιβάτες να παίξετε μουσικές καρέκλες.\n10. Πέτα εισιτήρια και περιτυλίγματα από τσίχλες σε όλα τα ενοχλητικά παιδάκια που κλαίνε. Μετά, σφύριξε αδιάφορα αλλά επιδεικτικά κοιτώντας έξω απ’το παράθυρο.\nΗ ολοκαίνουρια μου υπόσταση, που προέκυψε μάλλον απο την εξαίσια χημική ένωση καφείνης-νικοτίνης, κουνάει νευρικά το πόδι της, χτυπώντας δύο η ώρα το μεσημέρι την συμπαθητική καρέκλα του Φίλιον. Με βλέπεις; Ρωτάω το Λεό, κοιτάζοντας τον εξεταστικά πίσω απο τα υπερμεγέθη μωβ γυαλιά μου. Όχι, λέει εκείνος, κοιτάζοντας τα γυαλιά ηλίου μάλλον(αφού δε βλέπει τα μάτια μου). Καλύτερα, σκέφτομαι.\nΠαρόλο που έχω φάει και κοιμηθεί ελάχιστα, το σφίξιμο στο στομάχι σα να στέλνει σήματα ενέργειας σε όλο μου το σώμα, και καθώς εξασκώ το γνωστό κούνημα του ποδιού στο οποίο έχω γίνει εξπέρ, προσπαθώντας να τη διαχειριστώ, κάποιος απο το διπλανό τραπέζι φωνάζει επίμονα το φίλο του απο το απέναντι πεζοδρόμιο. Αμάν. Την επόμενη φορά θα πρέπει να θυμηθώ να μπλέξω με κάποιον Αναξίμανδρο ή Αναξαγόρα, άντε και Προτεσίλαο, για να γλιτώσω μελλοντικά παρόμοια, πολύ χαριτωμένα στιγμιότυπα.\n-Πώς σε λένε; Κώστα, Γιώργο, Γιάννη; Cut.\nΚλείνω τα μάτια και οραματίζομαι οτι η γραμμή που ενώνει το γαλάζιο ταμπελάκι που γραφει ΟΔΟΣ ΣΚΟΥΦΑ/SKOUFA, με το μπλε ταμπελάκι που γράφει ΑΠΟ 45--> 43, είναι η γραμμή του ορίζοντα, που όλο εξαπλώνεται, και ενώνει στην πραγματικότητα το γαλάζιο του ουρανού με το μπλε της θάλασσας.\nΚάποιος φωνάζει "Καπετάνιε!!"(μα καλά, από πότε οι κρυφές μου σκέψεις άρχισαν να υπνωτίζουν άσχετους αγνώστους;) και ένα σκουπιδιάρικο σαλπάρει με χάρη πάνω στο τσιμέντο. Ώρα να πηγαίνουμε. Όπως λέει κι ένας φίλος, η μόνη διέξοδος είναι η θάλασσα. Κι εκεί, όπως λέω εγώ, μπορούμε να φτάσουμε.\nΑναρτήθηκε από Ελίζα στις 8:22 π.μ. 1 σχόλιο:\nΤζιζ στα μούτρα μου...\nτί τις ήθελα τις κακολογίες πασχαλιάτικο για τον μεταμονδέρνο τον καλλιτέχνη με την ηλεκτρική καρέκλα; έτσι είναι, το κάρμα το άτιμο, δεν έχει μεγάλες βδομάδες κι αργίες. Μου γύρισε λοιπόν το κακό, κι εκεί που καθόμουν στη στάση του λεωφορείου το πρωί, ήρθε μια με-λυσσάρα και κάθησε πάνω στο ντεκολτέ μου. Και να φωνάζω και να τσιρίζω και να χτυπιέμαι σαν ξεχαρβαλωμένο και το μόνο που πέτυχα ήταν να τρυπώσει πιο βαθιά στη μπλούζα μου. Ιιιι, θα παρανοήσω, και κανένας να μη με βοηθάει, δηλαδή αν είχα αλλεργία και με είχε τσιμπήσει θα ξεψυχούσα εκεί μπροστά απ'το περίπτερο στη στάση Ερυθρός Σταυρός. Δε μπορούμε να σε βοηθήσουμε κιόλας, θα μας παρεξηγήσουν... ξερογλύφεται ένα άλουστο μεσήλικο πλάσμα με γυαλιά. Ααα, πως κάνεις έτσι κοπέλα μου, απορεί μια άλλη. Τσίμπα τη, τσίμπα τη!! Έφυγε τελικά. Η μέλισσα. Στα διάλα, δεν κάνει να βρίζω έχω και γενέθλια. Χρόνια μου πολλά. Εγινα 20. Αλλάξαμε κατηγορία. Στα διάλα. Άιντε να δούμε τι θα γίνει σε αυτή την πίστα γιατι η προηγούμενη ήταν λίγο λουλούδω. Πάλι έβρισα. Μερντ!\nΑναρτήθηκε από Ελίζα στις 4:43 π.μ. Δεν υπάρχουν σχόλια:\nαα, η πολλή νηστεία και αποχή δεν κάνει καλό, τα λεγα εγώ...\nένας επίσκοπος στην πόλη Gap (εκεί οι κάτοικοι φοράνε μόνο χρώματα και ρίγες, πολλές ρίγες, και φουτεράκια με κουκούλες απο τα κλασικά,ξέρεις) της Γαλλίας, αποφάσισε να προσελκύσει πιστούς, εκθέτοντας μέσα στην εκκλησία ένα άγαλμα του χριστού , σε ρίαλ μέγεθος, πάνω σε ηλεκτρική καρέκλα...\nείδαν το χριστό ηλεκρισμένο φαντάρο οι άνθρωποι...\nΑναρτήθηκε από Ελίζα στις 7:32 π.μ. Δεν υπάρχουν σχόλια:\nΕτικέτες χριστός ηλεκτρική καρέκλα μοντέρνα τέχνη


Η θερινή σύναξη των χωροφυλάκων – αντίφωνο\n20 Ιουλίου, 2009 26 Οκτωβρίου, 2009 ~ antiphono\nΦαντάζομαι μια υποθετική συνάντηση χωροφυλάκων εν μέσω θέρους. Ένας υπομοίραρχος τους ζήτησε επειγόντως να ρυθμίσουν ζητήματα που σχετίζονται με την τεχνολογία και την ιδιωτικότητα και πρέπει να δράσουν με τόλμη και αποφασιστικότητα. Από τη μια οι χωροφύλακες της ιστορίας μας κυριαρχούνται από φόβο για όσα δε γνωρίζουν: ακούν διαρκώς ότι το ίντερνετ είναι ένα μέρος όπου βασιλεύει η τρομοκρατία, η πορνογραφία και η προετοιμασία ομαδικών αυτοκτονιών εφήβων, τα κινητά τηλέφωνα είναι φονικά όπλα στα χέρια συμμοριών. Αποφασίζουν λοιπόν με τόλμη και αποφασιστικότητα την κατάργηση του απορρήτου και της ανωνυμίας των χρηστών. Από την άλλη, οι χωροφύλακές μας πέφτουν με την ορμή νεοφώτιστου στη χρήση εργαλείων που ακούν διαρκώς ότι κάνουν θαύματα. Με τόλμη και αποφασιστικότητα εξαιρούν τις κάμερες παρακολούθησης από το νόμο περί προστασίας προσωπικών δεδομένων και γενικεύουν τη χρήση τους χωρίς τις δικλείδες ασφαλείας που έχει ορίσει η αρμόδια Ανεξάρτητη Αρχή. Θεσπίζουν την υποχρεωτική λήψη και διατήρηση γενετικού υλικού για αόριστο χρονικό διάστημα, και μάλιστα ακόμα κι από υπόπτους πλημμελημάτων. Έτσι το DNA μας, το «ιδιωτικότερο του ιδιωτικού μας», γίνεται «κτήμα του δημοσίου» με ελάχιστους περιορισμούς στο βαθμό και στον τρόπο που αποθηκεύεται και χρησιμοποιείται. Με άλλα λόγια, οι χωροφύλακες της ιστορίας μας υιοθετούν τις πιο σκληρές πρακτικές πανοπτικού ελέγχου. Το ιδιωτικό πρέπει να γίνει δημόσιο, είτε κινούμαστε στο δρόμο της πόλης είτε στη λεωφόρο της πληροφορίας από τον καναπέ του σπιτιού μας. Γιατί; Μα γιατί στο μυαλό των χωροφυλάκων η ιδιωτικότητα ταυτίζεται με την εγκληματικότητα και άρα «όποιος δεν έχει κάτι να κρύψει δεν έχει τίποτα να φοβηθεί».\nΘερινή σύναξη χωροφυλάκων, παράφραση του τίτλου της θαυμάσιας ταινίας του Δήμου Αβδελιώδη, θυμίζουν οι εισαγγελικές γνωμοδοτήσεις και τα νομοθετήματα των τελευταίων ημερών. Τα μέτρα αποκαλύπτουν μια ιδιότυπη αμφιθυμία απέναντι στην τεχνολογία. Η τεχνολογία θεωρείται εχθρός του πολίτη, ένας κίνδυνος τον οποίο εμείς δεν αντιλαμβανόμαστε αλλά το κράτος-προστάτης γνωρίζει πριν από εμάς για εμάς. Την ίδια ώρα όμως η τεχνολογία γίνεται «φύλακας άγγελός μας», πάλι χάρη στην κρατική μέριμνα. Καλή τεχνολογία είναι μόνο η τεχνολογία των διωκτικών αρχών και επειδή οι διωκτικές αρχές είναι υπεράνω υποψίας δε χρειάζονται δικλείδες ασφαλείας για τη χρήση και τα όριά της. Κουτοπόνηρη επιλεκτικότητα: οι χωροφύλακες γίνονται Λουδίτες, εχθροί της τεχνολογίας, όταν απορυθμίζουν το θεσμικό πλαίσιο που κατοχυρώνει την προστασία της ιδιωτικότητας στη χρήση των νέων τεχνολογιών. Ταυτόχρονα είναι υπέρμαχοι της τεχνολογίας όταν αυτή ενδυναμώνει το πανοπτικό κράτος. Ο πολίτης αντιμετωπίζεται σαν νήπιο που μπορεί να αυτοτραυματιστεί και μόνο προστάτη έχει το «κράτος – μπαμπά». Με την ίδια πατερναλιστική διάθεση αντιμετωπίζονται θεσμοί που δημιουργήθηκαν για την προάσπιση των ατομικών ελευθεριών: οι Ανεξάρτητες Αρχές απαξιώνονται και τα συμβουλευτικά όργανα προστασίας των δικαιωμάτων αγνοούνται.\nΚυβερνητικοί παράγοντες σε κατ’ ιδίαν συζητήσεις -συνέβη και στο γράφοντα- διατείνονται ότι αυτή είναι η μόνη τους επιλογή προκειμένου να μην αφήσουν το πεδίο ελεύθερο στην ακροδεξιά. Όμως ξεχνούν ότι η ακροδεξιά δυναμώνει όταν η ατζέντα της γίνεται κυβερνητική ατζέντα. Από την άλλη, η αξιωματική αντιπολίτευση άσκησε κριτική στα περισσότερα από τα προαναφερθέντα μέτρα και τα καταψήφισε. Αν είναι ειλικρινής, οφείλει να δεσμευτεί ρητά ότι θα καταργήσει εκείνες τις ρυθμίσεις που θίγουν ατομικές ελευθερίες όταν και αν αναλάβει την ευθύνη της διακυβέρνησης. Ωστόσο, μικρή αισιοδοξία επιτρέπεται: σπάνια το κράτος εκχωρεί οικειοθελώς εργαλεία ελέγχου.\nΔημοσιεύθηκε στο Από τα ΝΕΑ\tDNAπροσωπικά δεδομέναίντερνετανεξάρτητες αρχέςανθρώπινα δικαιώματακάμερες\n‹ ΠροηγούμενοΔιεθνές Απολυτήριο Ελληνικής Συναλλαγής\nΕπόμενο ›Είναι πολλά τα δέντρα


Φθηνές πτήσεις προς Τάνα Τοράτζα στη Skyscanner\nΑεροπορικά εισιτήρια για Τάνα Τοράτζα\nΕννοούσατε πτήσεις από Τάνα Τοράτζα;\nΒρείτε γρήγορα και online φθηνά αεροπορικά εισιτήρια προς Τάνα Τοράτζα. Η αναζήτηση φθηνών εισιτηρίων δεν ήταν ποτέ μέχρι τώρα εύκολη υπόθεση! Με τη Skyscanner όμως μπορείτε να βρείτε online, σε δευτερόλεπτα, χαμηλές τιμές αεροπορικών εισιτηρίων προς Τάνα Τοράτζα. Η πολυβραβευμένη στην Ευρώπη μηχανή αναζήτησης πτήσεων Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) φθηνά αεροπορικά εισιτήρια σε πτήσεις προς το προορισμό της επιλογής του. Ελπίζουμε να μπορέσουμε να σας βοηθήσουμε να βρείτε τις δικές σας προσφορές για Τάνα Τοράτζα!\nΣτο παράθυρο αναζήτησης επιλέγετε τον προορισμό σας, τις ημερομηνίες που θέλετε να ταξιδέψετε, τον αριθμό εισιτηρίων καθώς και την κατηγορία θέσης που προτιμάτε και κατόπιν κάνετε κλικ στο κουμπί 'Αναζήτηση'. Στη συνέχεια, η Skyscanner αναζητά σε χιλιάδες αεροπορικές εταιρείες και online ταξιδιωτικά πρακτορεία, συγκρίνει και εμφανίζει σε δευτερόλεπτα τις διαθέσιμες πτήσεις ταξινομημένες ανά κόστος εισιτηρίου.Τέλος, μεταφέρεστε κατευθείαν στην ιστοσελίδα της αεροπορικής εταιρείας ή του ταξιδιωτικού πρακτορείου για να ολοκληρώσετε την κράτηση των αεροπορικών σας εισιτηρίων προς Τάνα Τοράτζα απευθείας με αυτούς. Και είστε έτοιμοι να ταξιδέψετε! Χωρίς προμήθεια, χωρίς κρυφές επιπλέον χρεώσεις!\nΕάν δεν έχετε συγκεκριμένες ημερομηνίες στις οποίες θέλετε να ταξιδέψετε προς Τάνα Τοράτζα, η Skyscanner σας παρέχει πάντοτε τη δυνατότητα αναζήτησης και σύγκρισης των προσφορών σε πτήσεις κατά τη διάρκεια ολόκληρου μήνα καθώς και ολόκληρου του έτους! Απλά επιλέξτε ' Ολόκληρος μήνας' ή 'Ολόκληρο έτος' για να δείτε το εύρος των τιμών ανά μήνα ή έτος αντίστοιχα. Έτσι βρίσκετε πάντα τη προσφορά που σας ταιριάζει! για όσους θέλετε να προγραμματίσετε κάθε λεπτομέρεια γύρω από το ταξίδι σας προς Τάνα Τοράτζα, η Skyscanner συγκρίνει και βρίσκει προσφορές σε ξενοδοχεία και πακέτα διακοπών καθώς και χαμηλές τιμές στις ενοικιάσεις αυτοκινήτων.\nαφίξεις και αναχωρήσεις Τάνα Τοράτζα\nΠοιοι ταξιδεύουν για Τάνα Τοράτζα


About EBEC Challenge – EBEC Chania\nAbout EBEC Challenge\nΟ Πανευρωπαϊκός Διαγωνισμός Μηχανικης, EBEC Challenge (European BEST Engineering Competition), είναι ένας ετήσιος διαγωνισμός για μηχανικούς που διοργανώνεται από τον BEST (Board of European Students of Technology). To EBEC Challenge εκτείνεται σε 33 χώρες και στοχεύει στην εξέλιξη των φοιτητών, δίνοντάς τους την ευκαιρία να προκαλέσουν τον εαυτό τους για να λύσουν ένα θεωρητικό και ένα πρακτικό πρόβλημα. Οι φοιτητές σχηματίζουν ομάδες των τεσσάρων ατόμων και καλούνται να λύσουν ένα θέμα τύπου Team Design ή Case Study, που απευθύνεται σε όλους τους κλάδους των μηχανικών.\nΦέρνοντας κοντά φοιτητές, πανεπιστήμια, εταιρίες, θεσμούς και ΜΚΟ, το EBEC Challenge έχει ως στόχο να αναδείξει όλο το φάσμα των πολυδιάστατων γνώσεων και προσωπικών ικανοτήτων των φοιτητών, έτσι ώστε να τις αξιοποιήσουν μέσα στην ομάδα για την επίλυση πραγματικών προβλημάτων.\nΤο EBEC Challenge αναπτύσσεται μέσα από δύο επίπεδα διαγωνισμών που σχηματίζουν την πυραμίδα του EBEC Challenge. Με 88 Τοπικούς Γύρους, 15 Εθνικούς - Περιφερειακούς Γύρους, το EBEC Challenge είναι ένας από τους μεγαλύτερους διαγωνισμούς μηχανικής που διοργανώνονται από φοιτητές για φοιτητές στην Ευρώπη, με περίπου 7.000 φοιτητές να συμμετέχουν κάθε χρόνο.\nEBEC Challenge Chania\nΓια ένατη συνεχή χρόνια διοργανώνεται φέτος στα Χανιά Διαγωνισμός Μηχανικής, στον οποίο θα λάβουν μέρος φοιτητές του Πολυτεχνείου Κρήτης.\nΣτους διαγωνισμούς μηχανικής του BEST ομάδες φοιτητών χρησιμοποιούν και εξασκούν τα - τεχνικά και μη - προσόντα τους, προκειμένου να διαγωνιστούν σε 2 τομείς: Case Study και Team Design.\nΟι δυο νικητήριες ομάδες (μία από κάθε κατηγορία) , θα συμμετέχουν στον Πανελλαδικό διαγωνισμό Μηχανικής (EBEC Challenge Greece) που θα γίνει στην Θεσσαλονίκη τον Μάιο.\nΟι Εθνικοί - Περιφερειακοί Γύροι διεξάγονται εντός μιας χώρας ή μιας περιφέρειας με παραπάνω της μίας χώρας και διοργανώνονται από ένα LBG (Local BEST Group) αυτής της χώρας ή περιφέρειας. Οι ομάδες που διακρίθηκαν στους τοπικούς γύρους διαγωνίζονται εκ νέου σε αυτή την κατηγορία. Όλοι οι Εθνικοί - Περιφερειακοί Γύροι θα έχουν ένα κοινό γενικό θέμα ή υποερώτημα, με σκοπό να προσεγγιστεί ένα γενικό πρόβλημα από πολλές διαφορετικές οπτικές γωνίες. Επί του παρόντος, διεξάγονται συνολικά 15 Εθνικοί - Περιφερειακοί Γύροι με περισσότερους από 700 συμμετέχοντες.\nΤο Team Design είναι μία πρακτική δοκιμασία που απαιτεί το σχεδιασμό, την κατασκευή και παρουσίαση ενός πρωτότυπου μοντέλου που πληρεί συγκεκριμένα κριτήρια σχεδιασμού και λειτουργίας. Το μοντέλο πρέπει να κατασκευαστεί εντός συγκεκριμένου χρόνου και με τη χρήση περιορισμένων και χαμηλού κόστους υλικών.\n© Copyright\tBEST Chania 2017. All rights reserved.\t| Coordinate by IT Team.


Τα προσαρμοσμένα καθαρά κέρδη της εταιρείας υποχώρησαν κατά 0,6% στα 4,82 δισ. ευρώ το 2015, έναντι μέσης εκτίμησης για κέρδη ύψους 4,15 δισ. ευρώ που προέκυψε από δημοσκόπηση του Bloomberg. Τα καθαρά κέρδη υποχώρησαν 68% στα 1,19 δισ. ευρώ καθώς η εταιρεία απομείωσε την αξία περιουσιακών στοιχείων στο Ηνωμένο Βασίλειο, την Ιταλία, την Πολωνία και τις ΗΠΑ και δημιούργησε προβλέψεις για δαπάνες στην αποθήκευση ραδιενεργών αποβλήτων.\n«Αυτή η χρονιά χαρακτηρίστηκε από την ισχυρή λειτουργική απόδοση», ανέφερε ο CEO, Jean-Bernard Levy. «Η παραγωγή ηλεκτρικής ενέργειας από πυρηνική έφτασε στο υψηλότερο επίπεδο από το 2011 στη Γαλλία και από το 2005 στο Ηνωμένο Βασίλειο».\nΗ EDF ανακοίνωσε ότι θα καταβάλει μέρισμα 1,10 ευρώ ανά μετοχή, με την επιλογή πληρωμής σε νέες μετοχές. Πέρυσι το μέρισμα ανερχόταν στα 1,25 ευρώ ανά μετοχή.\nΗ εταιρεία προέβλεψε ότι φέτος τα EBITDA θα ανέλθουν στα 16,3-16,8 δισ. ευρώ, έχοντας το 2015 αυξηθεί κατά 1,9% στα 17,6 δισ. ευρώ με τη βοήθεια της αυξημένης παραγωγής των πυρηνικών σταθμών της Γαλλίας και του ευνοϊκού αποτελέσματος μιας διαιτησίας για την ιταλική θυγατρική Edison.


Δεν θα δηλώσει συμμετοχή στην Α1 Αργολίδας ο Ο.Φ.Ηλιοκάστρου - Argonafplia Sport\nΑρχική Α1 ΑΡΓΟΛΙΔΑΣ Α1 ΑΡΓΟΛΙΔΑΣ Δεν θα δηλώσει συμμετοχή στην Α1 Αργολίδας ο Ο.Φ.Ηλιοκάστρου\nΔεν θα δηλώσει συμμετοχή στην Α1 Αργολίδας ο Ο.Φ.Ηλιοκάστρου\nΟ Ο.Φ. Ηλιοκάστρου είναι η πρώτη ομάδα που αποφάσισε να μην συμμετάσχει στο πρωτάθλημα της Α1 Αργολίδας, αν και κέρδισε αυτό το δικαίωμα αγωνιζόμενη στο περσινό πρωτάθλημα της Α2.\nΟι δυσκολίες είχαν γίνει γνωστές, σχεδόν με την λήξη του πρωταθλήματος και ο προβληματισμός είχε εκφρασθεί και κατά την απονομή του κυπέλλου και των μεταλλίων.\nΤο Ηλιόκαστρο έχει μεν, ενα καινούριο γήπεδο, είναι όμως ενα μικρό χωριό, αρκετοί ποδοσφαιριστές προέρχονται απο γειτονικές περιοχές, κάποιοι δεν μπορούσαν να ανταποκριθούν στις αυξημένες υποχρεώσεις της Α1, επιπλέον χρήματα χρειαζόταν η διοίκηση για κάποιες ενισχύσεις, αλλά και τα έξοδα λειτουργίας.\nΟσες προσπάθειες κι αν κατεβλήθησαν αυτούς τους δυο περίπου μήνες, δεν βρέθηκε λύση, οπότε οι υπεύθυνοι της ομάδας αποφάσισαν να μην δηλώσουν συμμετοχή στο προσεχές πρωτάθλημα της Α1, αλλά σε αυτό της Α2.\nΗ σχετική δήλωση αναμένεται να κατατεθεί στα γραφεία της ΕΠΣΑ έως το τέλος της εβδομάδας, οπότε αμέσως μετά η Ενωση θα κινήσει τις διαδικασίες για να βρεθεί η 16η ομάδα να συμπληρώσει την Α1. Σύμφωνα με την περσινή βαθμολογική κατάταξη, ο Φοίνικας Νέας Επιδαύρου είναι πρώτος επιλαχών, οπότε αυτός θα κληθεί να απαντήσει αν δέχεται να καταλάβει την κενή θέση.\nΣύμφωνα με τις τοποθετήσεις των υπευθύνων του Φοίνικα- το προηγούμενο χρονικό διάστημα-, η ομάδα θέλει και μπορεί να κατέβει στην Α1 και μάλιστα έχει προχωρήσει και σε κάποια προεργασία. Τώρα θα κληθεί λοιπόν, επι της ουσίας, να απαντήσει αν θα είναι η 16η ομάδα της Α1 Αργολίδας.\nΠροηγούμενο άρθροΓ’ Εθνική: Πρώτη επίσημη απόκτηση για την Ένωση Λέρνας\nΕπόμενο άρθροΑ1 Αργολίδας: Ανακοίνωσε το ρόστερ του ο Πανασιναϊκός


ΠΑΙΔΕΙΑ ΚΑΙ ΙΣΤΟΡΙΑ.\nΕκδόσεις Καστανιώτη, 1998 (130 σελίδες)\nΣκέψεις για την ιστορία των πανεπιστημίων και την επιστήμη ως επάγγελμα. Κείμενα για την ελληνική ιστορία, τις ερμηνείες της, την ιστορική έρευνα και διδασκαλία, τις ελληνικές σπουδές και τις επιχορηγήσεις στα ξένα πανεπιστήμια. Είναι η μαρτυρία ενός ιστορικού για την επιστήμη του, για το επάγγελμά του, για την εποχή του· και η γνώμη ενός πολίτη για θέματα που γνωρίζει εξ επαγγέλματος, γνώμη ενίοτε πολεμική.\nΣκόρπια κείμενα. Όλα, όμως, προέρχονται από μιαν απορία: πώς ερμηνεύουμε την νεότερη ιστορία μας; Μέσα σε έξι ή επτά γενιές, η νεοελληνική κοινωνία, ξεκινώντας από την υποτέλεια, την οικονομική εξαθλίωση και την πολιτική αδράνεια, συγκροτείται σε μία χώρα ανεπτυγμένη οικονομικά, κοινωνικά και πολιτισμικά. Πώς μπορεί να ερμηνευθεί αυτή η τεράστια μεταβολή; Μήπως είναι καιρός να θέσουμε αυτό το ερώτημα στο επίκεντρο της νεότερης ελληνικής ιστορίας, χωρίς συμπλεγματικές αναμετρήσεις με την αρχαιότητα και το Βυζάντιο και απορρίπτοντας την εθνική μεμψιμοιρία στην οποία οι συγκρίσεις αυτές μας οδηγούν;\nΔοκίμια για την εξέλιξη της ελληνικής ιστοριογραφίας, για την ιστορική παιδεία της ελληνικής κοινωνίας, για την χρήση (και κατάχρηση) της ιστορίας στο ελληνικό εκπαιδευτικό σύστημα και, κυρίως, για την διδασκαλία και την έρευνα της ελληνικής ιστορίας στα ελληνικά πανεπιστήμια και ερευνητικά κέντρα στην περίοδο 1970-1995. Για να ερμηνεύσει αυτήν την πρόσφατη συγκυρία, το βιβλίο εξετάζει πως εξελίχθηκε η επιστήμη της Ιστορίας στην Ελλάδα από τον 19ο έως τα τέλη του 20ου αιώνα, πώς ξεκίνησε με τον Κ.Παπαρρηγόπουλο και την μεγαλεπήβολη σύνθεσή του, τέκνο του ευρωπαϊκού και του ελληνικού ρωμαντικού ιστορισμού και σύνδρομο των εθνικιστικών εξάρσεων της εποχής, για να περάσει εν συνεχεία την τραυματική διαμάχη μεταξύ εθνικιστικών και μαρξιστικών ερμηνειών της ιστορίας στην μεσοπολεμική, εμφυλιακή και μετεμφυλιακή Ελλάδα· και για να καταλήξει στα νέα ρεύματα επιστημονικής ιστορίας, που εμφανίζονται στην χώρα από την δεκαετία του 1970 και ύστερα.\nΤΟ ΠΑΡΕΛΘΟΝ: ΔΥΟ ΙΣΤΟΡΙΚΕΣ ΣΚΙΑΓΡΑΦΙΕΣ\nΤΟ ΜΕΛΛΟΝ: ΑΠΟ ΤΟ ΚΡΑΤΟΣ ΣΤΟΥΣ ΧΟΡΗΓΟΥΣ\nΧορηγοί, ευεργέτες ή «σπόνσορες»;\nΟΙ ΕΛΛΗΝΙΚΕΣ ΣΠΟΥΔΕΣ ΣΕ ΞΕΝΑ ΠΑΝΕΠΙΣΤΗΜΙΑ\nΈνας πιθανός αντίλογος\nΤι σημαίνει «ελληνικές σπουδές»;\nΠρόταση για μια νέα πολιτική\nΗ ΙΣΤΟΡΙΟΓΡΑΦΙΑ ΤΟΥ ΝΕΟΤΕΡΟΥ ΕΛΛΗΝΙΣΜΟΥ, ΣΗΜΕΡΑ (1987)\nΗ ιστορία της Ιστορίας μας: τρεις περίοδοι\nΤα βασικά ζητούμενα: εθνική ταυτότητα, κοινωνικό ζήτημα\nΟι νέοι ιστοριογράφοι\nΤα νέα επιστημονικά παραδείγματα\nΤα αίτια της ανανέωσης\nΗ κοινωνική υποδοχή: διαστρεβλώσεις και απορρίψεις\nΗ ΕΡΕΥΝΑ ΤΗΣ ΙΣΤΟΡΙΑΣ ΣΤΗΝ ΕΛΛΑΔΑ\nΗ Ιστορία στα ελληνικά πανεπιστήμια\nΗ έρευνα της Ιστορίας: μεράκι και επάγγελμα\nΗ έρευνα της Ιστορίας: ανοίγματα προς το μέλλον\n«Οικονομική» Ιστορία: αν υπάρχει, τι ερευνά;


Συνελήφθη ο δολοφόνος των ανδρών της ομάδας ΔΙΑΣ στο Ρέντη. (Αποδελτίωση)\nΠέμπτη, 06 Φεβρουαρίου 2014 15:44\nΣυνελήφθη μετά από επιχείρηση της ΕΛ.ΑΣ. ο καταζητούμενος καταδικασμένος για τη δολοφονία των δύο ανδρών της ομάδας ΔΙΑΣ στο Ρέντη που είχε εξαφανιστεί την τελευταία ημέρα της δίκης του που έγινε το 2012.\nΟ 23χρονος ομογενής από το Καζακστάν Γιώργος Εμερτζίδης με το ψευδώνυμο «Γιούρα» είχε προφυλακιστεί αλλά λόγω παρέλευσης του 18μηνου είχε αφεθεί ελεύθερος. Την τελευταία ημέρα διεξαγωγής της δίκης του εξαφανίστηκε και από τότε καταζητείτο.\nΠληροφορίες αναφέτουν ότι ο Εμερτζίδης έπεσε χθες το βράδυ σε μπλόκο των αστυνομικών στην περιοχή του Μενιδίου και μετά από ένταλμα που εκκρεμούσε σε βάρος του συνελήφθη και τις επόμενες ώρες αναμένεται να μεταφερθεί στις φυλακές.\nΟ «Γιούρα» καταδικάστηκε σε 25 χρόνια κάθειρξη ως συνεργός στην άγρια δολοφονία που σημειώθηκε το Μάρτιο του 2011.\nΤελευταία τροποποίηση: Πέμπτη, 06 Φεβρουαρίου 2014 16:04


Φεβρουάριος 2016 | taexopareikranio.gr\nΗ σχέση των δύο γυναικών που επέβαιναν στο αυτοκίνητο με τον Παντελή Παντελίδη\nΥποβλήθηκε από editor στις Παρ, 02/19/2016 - 15:22 .\nΜία 30χρονη και μία 21χρονη ήταν μαζί με τον Παντελή Παντελίδη τη στιγμή που το τζιπ του πέρασε πάνω από τις μπάρες και «καρφώθηκε» σε δέντρο, κόβοντας το νήμα της ζωής του.\nΚαι οι δύο νοσηλεύονται τραυματισμένες, η μία σε σοβαρότερη κατάσταση.\nΣτο αυτοκίνητο του τραγουδιστή επέβαιναν η Μυρσίνη Αρναούτη, 30 ετών και η Στυλιανή Κυριάκου 21 ετών.\nΔιαβάστε περισσότερα για Η σχέση των δύο γυναικών που επέβαιναν στο αυτοκίνητο με τον Παντελή Παντελίδη\nΚαταδίωξη ταξί στη Στυλίδα με ανήλικους δραπέτες\nΥποβλήθηκε από editor στις Τετ, 02/17/2016 - 15:11 .\nΣε ταινία δράσης μετατράπηκε τα ξημερώματα της Τρίτης, η Εθνική Οδός και το κέντρο της Στυλίδας, όταν ξέσπασε ανθρωποκυνηγητό. Αστυνομικοί καταδίωξαν δύο νεαρούς που είχαν δραπετεύσει από το ίδρυμα αγωγής ανηλίκων Βόλου.\nΟι νεαροί δραπέτευσαν από το ίδρυμα, τα ξημερώματα, με άλλους 4 συγκρατούμενούς τους και μόλις έγινε η απουσία τους αντιληπτή, σήμανε συναγερμός στην Ελληνική Αστυνομία του Βόλου και ξεκίνησαν εκτεταμένες έρευνες.\nΔιαβάστε περισσότερα για Καταδίωξη ταξί στη Στυλίδα με ανήλικους δραπέτες\nΎποπτοι εξτρεμιστές στη χώρα μας\nΥποβλήθηκε από editor στις Δευ, 02/15/2016 - 15:14 .\nΣε επιφυλακή βρίσκονται οι αρχές στον Έβρο έπειτα από τη σύλληψη στην Αλεξανδρούπολη τριών ανδρών που θεωρούνται ύποπτοι για εξτρεμιστική δράση. Πληροφορίες αναφέρουν ότι οι τρεις συλληφθέντες είναι Βρετανοί ιρακινής καταγωγής, οι οποίοι στηρίζουν τον αγώνα των Κούρδων κατά του Ισλαμικού Χαλιφάτου σε Ιράκ και Συρία.\nΔιαβάστε περισσότερα για Ύποπτοι εξτρεμιστές στη χώρα μας\nΠυρκαγιά τα ξημερώματα στη Μεταμόρφωση\nΥποβλήθηκε από editor στις Τρί, 02/09/2016 - 15:02 .\nΜεγάλη πυρκαγιά ξέσπασε σήμερα τα ξημερώματα σε βιοτεχνία στη Μεταμόρφωση.\nΗ φωτιά ξέσπασε κάτω από αδιευκρίνιστες συνθήκες, στη βιοτεχνία, στον 3ο όροφο, όπου λειτουργούσε ως αποθηκευτικός χώρος της βιοτεχνίας. Μετά από άμεση επέμβαση της Πυροσβεστικής Υπηρεσίας, η φωτιά τέθηκε υπό μερικό έλεγχο μετά από τέσσερις ώρες.\nΗ βιοτεχνία βρισκόταν στην οδό Σπάρτης 32 και εκεί κινητοποιήθηκαν 8 οχήματα της πυροσβεστικής με 24 πυροσβέστες, για να καταφέρουν να κατασβήσουνε την πύρινη λαίλαπα που είχε δημιουργηθεί.\nΔιαβάστε περισσότερα για Πυρκαγιά τα ξημερώματα στη Μεταμόρφωση\nΠυροβόλησε υπάλληλο μέσα στο ΚΕΠ Γερακίου\nΥποβλήθηκε από editor στις Παρ, 02/05/2016 - 20:15 .\nΕξαγριωμένος, ένας ηλικιωμένος εισέβαλε το μεσημέρι της Παρασκευής στο ΚΕΠ Γερακίου στη Λακωνία και πυροβόλησε, μπροστά στα μάτια των έντρομων πολιτών, τη μία από τις δύο υπαλλήλους στο χέρι.\nΆγνωστος παραμένει ακόμα ο λόγος, ο οποίος εξαγρίωσε τόσο τον 75χρονο ηλικιωμένο, που «όπλισε» το χέρι του και εναντιώθηκε στην 43χρονη υπάλληλο. Η γυναίκα μεταφέρθηκε εσπευσμένα στο Κέντρο Υγείας Γερακίου για την παροχή πρώτων βοηθειών και νοσηλεύεται εκτός κινδύνου.\nΟ ηλικιωμένος άντρας συνελήφθη και ανακρίνεται από τις αστυνομικές αρχές, ενώ πρόκειται να μεταβεί στον εισαγγελέα.\nΔιαβάστε περισσότερα για Πυροβόλησε υπάλληλο μέσα στο ΚΕΠ Γερακίου\n413 πρόσφυγες διασώθηκαν σε μία μόνο μέρα\nΥποβλήθηκε από editor στις Τετ, 02/03/2016 - 19:25 .\nΡεκόρ διασώσεων προσφύγων, σημειώθηκε το πλωτό σκάφος ανοικτής θάλασσας «ΠΑΘ 80-Άγιος Ευστράτιος» του Λιμενικού Σώματος, όταν μετέφερε συνολικά 413 ανθρώπους σώους και αβλαβείς στο λιμάνι της Λέσβου.\nΔιαβάστε περισσότερα για 413 πρόσφυγες διασώθηκαν σε μία μόνο μέρα


Sexological Bodywork για πρώτη φορά στην Ελλάδα! (Σαβ 15 Σεπ) - sexelixis\nΗ sex coach Ειρήνη Χειρδάρη, καλεί από το Sex Academy της Ισπανίας τον σεξουαλικό βοηθό και σωματικό θεραπευτή Δημήτρη Ζώρζο, για το πρώτο sexological bodywork εργαστήρι στην Ελλάδα. Μια απίστευτη εμπειρία, για γυναίκες και άντρες, singles και ζευγάρια.\nΣάββατο 15 Σεπτεμβίου\nTιμή: 60 ευρώ\nEarly bird εισιτήριο (πληρωμένο εώς τις 29 Αυγούστου): 50 ευρώ\nΧώρος: The Social Yogis (Kειριαδών 13, Κάτω Πετράλωνα)\nΓνώρισε τον εαυτό σου, το σώμα σου, την ηδονή σου\nMεγιστοποίησε τη σεξουαλική σου συνείδηση και απόλαυση\nΠοιοι είναι οι σεξουαλικοί μύες και πώς να τους γυμνάσεις\nΧειρίσου την ερωτική γλώσσα του σώματος\nΕπίπεδα επαφής και συνείδησης\n«Sexological Bodywork» είναι εργαστήρια βασισμένα στη Ταντρική παράδοση και στις σωματικές θεραπείες, με σκοπό τη μεγιστοποίηση της σεξουαλικής συνείδησης.\nΗ σεξουαλική απόλαυση έχει να κάνει με πολλαπλούς παράγοντες, σωματικούς σίγουρα, αλλά κυρίως έχει να κάνει με τον τρόπο που αντιλαμβανόμαστε ό,τι μας περιβάλλει. Όταν βιώνουμε οργασμό, δεν μας απασχολεί το οικονομικό μας επίπεδο, ούτε οι πολιτικές μας πεποιθήσεις. Δε νοιώθουμε κανένα αρνητικό συναίσθημα, ούτε ασθένεια, και δεν επιθυμούμε το κακό κανενός. Η μεγιστοποίηση της ηδονής, μας βοηθάει να είμαστε πιο συμπονετικοί, υγιείς, συνεργάσιμοι και λειτουργικοί, με τους υπόλοιπους.\nΜέσα από την πρακτική εξάσκηση, μαθαίνεις πώς αντιδρά το σώμα σου στην ερωτική πράξη και πώς να επεκτείνεις τα όρια της ηδονής πέρα από τα γεννητικά σου όργανα. Το ανθρώπινο σώμα έχει τη ικανότητα και την ανάγκη να νιώθει την ηδονή σε ολόκληρο το σώμα.\nΜαθαίνεις πώς να μεγιστοποιείς την ένταση της ηδονής σου. Τη σημασία της αναπνοής στην ερωτική απόλαυση.\nΜαθαίνεις πώς να αντιλαμβάνεσαι τους σωματικούς κώδικες επικοινωνίας και πώς να τους διαχειρίζεσαι. Τα σώματα δεν λένε ψέματα. Πώς καταλαβαίνω αν αυτό που κάνω αρέσει ή όχι, στο σώμα που έχω μπροστά μου; Πώς δίνω συγκατάβαση όταν θέλω και πώς προστατεύω τον προσωπικό μου χώρο, σε περίπτωση που δεν έχω όρεξη;\nΜαθαίνεις πώς να κυριεύσεις τα επίπεδα επαφής. Δεν έχει σημασία μόνο πού αγγίζω την/τον ερωτική/ό μου σύντροφο, αλλά κυρίως το πώς. Κάθε μέρος του σώματος έχει τα δικά του μυστικά και κάθε άτομο τα δικά του εργαλεία διέγερσης… Ανακάλυψε τα δικά σου, αλλά και των άλλων.\nΜαθαίνεις πώς να καλλιεργείς την παρουσία σου. Οι περισσότερες μη ικανοποιητικές και δυσάρεστες σεξουαλικές εμπειρίες, συμβαίνουν όταν στην ερωτική πράξη, δεν είμαστε εκεί, παρόντες, ψυχή τε και σώματι. Το άγχος της σύγχρονης καθημερινότητας και η υπερπληροφόρηση, αφήνουν λίγο χώρο στο μυαλό για να ζήσει και να αντιληφθεί το παρόν. Στην ερωτική πράξη, αυτό πολλαπλασιάζεται, με αποτέλεσμα να φαντασιωνόμαστε, αντί να ζούμε την πραγματικότητα. Η φαντασία μπορεί να λειτουργεί μερικές φορές, αλλά η πραγματικότητα είναι απείρως πιο ικανοποιητική.\nΤο πιο σημαντικό όμως, είναι πως μέσα από ένα ευχάριστο, ασφαλές και διασκεδαστικό διάστημα, μαθαίνεις πώς η αγάπη και η επαφή μεταξύ των ανθρώπων, μας κάνει καλύτερους σε όλα τα επίπεδα.\nΕίναι θέμα σωματικής, ψυχικής και πνευματικής υγείας, μια ολοκληρωτική και ικανοποιητική σεξουαλική ζωή.\nΑυτά λοιπόν θα βιωθούν στο πρώτο sexological bodywork εργαστήρι που γίνεται στην Ελλάδα, μέσα από τις τεχνικές και τα βιωματικά εργαλεία που θα μας δώσει ο ελληνικής καταγωγής instructor του ισπανικού Sex Academy Δημήτρης Ζώρζος. Ο καλεσμένος της sex coach Ειρήνης Χειρδάρη, είναι σεξουαλικός βοηθός, πρακτικός εναλλακτικών θεραπειών και σωματικός θεραπευτής, κι έρχεται στην χώρα μας ειδικά για το πρώτο sexological bodywork εργαστήρι που θα γίνει στην Αθήνα. Είναι μάλλον το πιο ιδιαίτερο και δυνατό είδος εργαστηρίων για το σεξ, στο οποίο ο ίδιος είναι πολύ έμπειρος, αφού το διδάσκει εδώ και χρόνια ανά τον κόσμο.\nΘέσεις περιορισμένες, το είδος του workshop επιτρέπει μέχρι 30 άτομα.\nTags: sex academy, sex coaching, sexological bodywork, tantra, workhsop, σεμινάρια σεξ, σεμινάριο σεξ, σεξουαλική εκπαίδευση, Τάντρα|\nTo σημείο G και η γυναικεία “εκσπερμάτιση”: το webinar που αλλάζει για πάντα τη γυναικεία σεξουαλικότητα, Σαβ 2 Νοε\nΤο Σεξ Για Προχωρημένους: το αντρικό webinar, Σάβ 7 Σεπ\nLadies Dream Night promo video\nAμαξάδα με τον youtuber Vibretor\nΑπό το πάθος στο συντροφικό έρωτα/ H συνέντευξη της Ειρήνης Χειρδάρη στην Αννίτα Πάνια


Ποια είναι η καλύτερη ηλικία για να γίνεις μητέρα; - ΑΝΑΚΑΛΥΠΤΩ\nHome ΓΥΝΑΙΚΑ Ποια είναι η καλύτερη ηλικία για να γίνεις μητέρα;\nΥπάρχουν όλο και περισσότερες γυναίκες που εργάζονται, και η φροντίδα των παιδιών δεν θεωρείται προτεραιότητα. Αυτός είναι ένας λόγος για τον οποίο πολλές γυναίκες ήθελαν να αποκτήσουν παιδιά αργότερα.\nΠοια είναι όμως η καλύτερη ηλικία για να μείνετε έγκυος;\nΣύμφωνα με τις τελευταίες μελέτες, η μέση ηλικία των εγκύων γυναικών στην Ισπανία είναι περίπου 32 ετών. Αυτό οφείλεται στο γεγονός ότι η ηλικία των 30 είναι στη μέση, μεταξύ ακραίας νεανικής ηλικίας και μεγάλης ηλικίας.\nΣτα 20, οι νέες γυναίκες αισθάνονται ότι είναι πολύ ανώριμες για να φέρουν ένα μωρό στον κόσμο. Πρέπει να έχουν εμπειρίες, να γνωρίσουν ανθρώπους και να βρουν έναν σταθερό σύντροφο.\nΣτην ηλικία των 40, από την άλλη, ανησυχούν για τους κινδύνους της εγκυμοσύνης. Τα 30, είναι επομένως η ιδανική ηλικία για την πλειοψηφία των Ισπανών γυναικών.


«Η ζωή σε τέσσερις πράξεις» | Χανιώτικα Νέα\n20 Οκτωβρίου, 2020 10:11 πμ\nΤι θέλω; Στ’ αλήθεια τι θέλω στη ζωή μου; Ξέρω; Και πώς θα ξέρω τι θέλω; Σκέφτομαι και ξανασκέφτομαι μέχρι που ξαγρυπνώ τις νύκτες προσπαθώντας να ανακαλύψω τι θέλω.\nEχω! Πολλά έχω. Διάφορα, σημαντικά και ασήμαντα έχουν συσσωρευτεί στη ζωή μου, χρόνο με το χρόνο, μέρα με τη μέρα κάτι ακόμα προστίθεται. Αυτή η πρόθεση γεγονότων και αντικειμένων έχει βαρύνει πια η ζωή μου και συγκρούονται τα έχω με τα θέλω μου. Πώς να διαχωρίσω τα έχω με τα θέλω. Μου ‘ρθε μια ιδέα. Αφού η πρόσθεση έχει γίνει με το γνωστό αποτέλεσμα και ερήμην μου, ας κάνω τώρα συνειδητοποιημένα την επόμενη πράξη, θα κάνω αφαίρεση. Όλα στη ζωή μας είναι μαθηματικά.\nΗ γλώσσα του σύμπαντος είναι οι αριθμοί. Δεν φαντάζομαι να κάνω λάθος στο αποτέλεσμα. Τι στο καλό. Από το σχολείο, από το δημοτικό ακόμη, έχω μάθει καλά τις τέσσερις πράξεις.\nΘα αφαιρέσω από αυτά που έχω, τι δεν θέλω, και θα μου μείνουν αυτά που θέλω. Και αν θέλω κι άλλα θα προσθέσω. Ξέρω καλή αριθμητική. Θα κάνω και πολλαπλασιασμό.\nΑν αφαιρέσω ότι δεν θέλω, αν προσθέσω τα σημαντικά θέλω θα πολλαπλασιαστούν η χαρά, η αγάπη, το χρήμα, οι φίλοι. Και μετά θα γίνει και η τελευταία πράξη, η διαίρεση. Θα μοιράσω χαρά από τη χαρά μου, αγάπη από την αγάπη μου, χρήμα από τα χρήματά μου.\nΑν κάνω σωστά όλες τις πράξεις θα έχω τα σωστά αποτελέσματα. Μα αν πάλι κάνω λάθος θα ξαναπροσπαθήσω.\nΑρχίζω από την αφαίρεση, στην πρόσθεση που έχει γίνει με τα λάθη της.\nΑφαιρώ τη μοναξιά, την πλήξη και την αδράνεια, ξεριζώνω τις κακές πεποιθήσεις που είχαν προστεθεί στα νεανικά μου χρόνια, και να το αποτέλεσμα. Θέλω να έχω φίλους, να δημιουργώ, θέλω να εξελιχθώ. Θέλω να ‘χω ευημερία. Αφαιρώ, με χρησιμοποιούν και τα περιμένουν όλα από μένα. Προσθέτω, θέλω να έχω προσωπικό χρόνο και να κάνω πράγματα για μένα, για την υγεία μου, την ισορροπία μου, την εξέλιξή μου. Οπότε, θα πολλαπλασιαστούν, η ψυχοσωματική μου ισορροπία και όλα τα άλλα που θέλω και έτσι θα έχω να μοιράζω. Είμαι καλή στην αριθμητική, εξάσκηση χρειάζεται και μνήμη.\nΠαραίνεση: Για να μη σας βγει δεκαδικός στο αποτέλεσμα, προσέξτε, οι αριθμοί να είναι ακέραιοι και άρτιοι. Όχι λίγο θέλω, λίγο μπορώ, λίγο πρέπει. Όλα και ολόκληρα.\nΕπιτρέπεται να χρησιμοποιήσετε κομπιουτεράκι, αλλά προσοχή, μην πατήσετε λάθος κουμπιά. Όσο μπορείτε, αποφύγετέ το. Δουλέψτε με το μυαλό το εσωτερικό σας κομπιουτεράκι.


20 Αυγ 2020, 19:33 · Υγεία · Αφηστε σχολιο\nΣτους 235 οι νεκροί από κορονοϊό στη χώρα μας. 30 ασθενείς νοσηλεύονται διασωληνωμένοι. Δείτε πού εντοπίστηκαν τα νέα κρούσματα.\n269 νέα κρούσματα κορονοϊού στη χώρα μας, ανακοινώθηκαν από τον ΕΟΔΥ σήμερα, Πέμπτη 20 Αυγούστου 2020. Από αυτά, τα 11 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 7934 (ημερήσια μεταβολή +3.5%), εκ των οποίων 55.3% άνδρες.\nΤα τελευταία στοιχεία του ΕΟΔΥ για τα κρούσματα


Οδηγίες για αποδοχή ή αποποίηση κληρονομιάς - logecon\nΔεν μπορούμε να αποδεχτούμε κληρονομιά, χωρίς να μη αποδεχτούμε τα χρέη του κληρονομημένου.\nΔηλαδή δεν μπορεί κάποιος να αποποιηθεί τα χρέη και να αποδεχθεί την υπόλοιπη περιουσία. Η αποποίηση αφορά πάντα το σύνολο της κληρονομιαίας περιουσίας. Η αποποίηση γίνεται στον γραμματέα του Ειρηνοδικείου του τόπου θανάτου του διαθέτη. Υπάρχει «σειρά κληρονόμων» σύμφωνα με την νομοθεσία στην αποποίηση Πρώτοι αποποιούνται οι αναγκαστικοί κληρονόμοι, αν δεν υπάρχει διαθήκη. Δηλαδή τα τέκνα και οι σύζυγοι.\nΜετά την αποποίηση των πρώτων κληρονόμων, η τετράμηνη προθεσμία ξεκινά για τους κληρονόμους που θα κληρονομούσαν, αν δεν υπήρχαν οι πρώτοι κληρονόμοι.\nΜετά την αποποίηση αυτών ξεκινά η τετράμηνη προθεσμία αποποίησης των αδελφών του.\nΑν τα τέκνα έχουν παιδιά, δηλαδή ο αποβιώσας είχε εγγόνια, μετά τα τέκνα, πρέπει να αποποιηθούν τα εγγόνια. Αν τα εγγόνια είναι ανήλικα η αποποίηση γίνεται μόνο με δικαστική απόφαση. Ο χρόνος από την κατάθεση της αίτησης αποποίησης στο δικαστήριο και μέχρι την έκδοση της δικαστικής απόφασης δεν μετράει και το τετράμηνο της αποποίησης υπολογίζεται με τον χρόνο που έχει προηγηθεί της αίτησης και έπεται της έκδοσης απόφασης.\nΤο ίδιο εννοείται ότι ισχύει και για τα αδέλφια του αποβιώσαντος. Αν έχουν παιδιά ( δηλ. τα ανίψια), πρέπει και αυτά με την σειρά τους να αποποιηθούν μετά τους γονείς. Κι αν έχουν κι αυτά ανήλικα τέκνα, τότε θα πρέπει να κάνουν αποποίηση και για τα παιδιά τους με τον τρόπο που αναφέρθηκε παραπάνω. Δεν υπάρχει προθεσμία για τη ρητή αποδοχή της κληρονομιάς\nΝομικά δεν τίθεται προθεσμία για την αποδοχή της κληρονομιάς ,με συμβολαιογραφικό έγγραφο και μεταγραφή του στο οικείο υποθηκοφυλακείο, η οποία μπορεί να γίνει οποτεδήποτε.\nΌμως φορολογικά τίθεται εξάμηνη προθεσμία για την αποδοχή της κληρονομιάς με την υποβολή βέβαια δήλωσης στην αρμόδια Δ.Ο.Υ., η οποία ξεκινάει:\nΕάν παρέλθει η εν λόγω εξάμηνη προθεσμία άπρακτη, δεν υπάρχει κίνδυνος απώλειας του δικαιώματος στα πράγματα της κληρονομιάς, όμως …\nΠΡΟΣΟΧΗ,για κάθε μήνα που δεν γίνεται η αποδοχή επιβάλλεται ένα μικρό πρόστιμο από τη Δ.Ο.Υ., το οποίο καταβάλλεται όταν και αν προβείτε στη υποβολή δήλωσης στη Δ.Ο.Υ. για σύνταξη συμβολαιογραφικής πράξης αποδοχής κληρονομιάς.


Η εφημερίδα των μαθητών του 2ου Πρότυπου Γυμνασίου Θεσσαλονίκης: Αθλητικό αφιέρωμα- Κριστιάνο Ρονάλντο\nΑθλητικό αφιέρωμα- Κριστιάνο Ρονάλντο\nΜε αφορμή τη φοβερή σεζόν του Κριστιάνο Ρονάλντο,η εφημερίδα μας κάνει ταξίδι στο παρελθόν για να μας δείξει τα πρώτα ποδοσφαιρικά του βήματα αλλά και την πορεία του μέχρι σήμερα.\nΟ Κριστιάνο Ρονάλντο γεννήθηκε στη Φουνσάλ της Πορτογαλίας στις 15 Φεβρουαρίου του 1985 και έχει έναν αδερφό και δύο αδερφές. Η ποδοσφαιρική του καριέρα ξεκίνησε από την Κ16 της Σπόρτιγκ Λισαβόνας. Ξεχώριζε στην ομάδα και για αυτό μέσα σε μια χρονιά κατάφερε να παίξει στην Α΄ ομάδα του συλλόγου. Το ντεμπούτο του πραγματοποιήθηκε στις 7 Οκτωβρίου του 2002,όπου σκόραρε δυο γκολ. Παρόλο,τις πολύ καλές του εμφανίσεις απορρίφθηκε από μεγάλους συλλόγους όπως είναι η Άρσεναλ και η Λίβερπουλ.\nΟ Κριστιάνο δεν απογοητεύτηκε και το 2003 υπογράφει στην Μάντσεστερ Γιουνάιτεντ. Ο Σερ Άλεξ Φεργκιουσον τον εμπιστεύτηκε από νωρίς και φυσικά δικαιώθηκε. Στις 19 Αυγούστου του 2003,ο Ρονάλντο κάνει το ντεμπούτο του με την φανέλα των Διαβόλων και αναδεικνύεται MVP του αγώνα. Μετά από πολύ καλές εμφανίσεις ο Ρονάλντο μπαίνει και στην αποστολή της Εθνικής Πορτογαλίας για το Ευρωπαϊκό Πρωτάθλημα του 2004. Αν και κατάφερε να φτάσει στον τελικό δεν μπόρεσε να σηκώσει την Κούπα καθώς η Πορτογαλία έχασε από την Εθνική Ελλάδας 1-0. Μετά τον αγώνα ΄λύγισε΄ και άρχισε να κλαίει.\nΣτη κορυφή του κόσμου...\nΟ Πορτογάλος αποχωρεί από την Γιουνάιτεντ το 2009, έχοντας κατακτήσει τρία Πρωταθλήματα Αγγλίας(2006-07,2007-08,2008-09), ένα Τσάμπιονσ Λίγκ (2007-08) και 1 Παγκόσμιο Κύπελλο Συλλόγων(2008). Ο καινούργιος σύλλογος του Κριστιάνο είναι η Ρεάλ Μαδρίτης. Η Βασίλισσα ξόδεψε 96 εκατομμύρια για να τον αποκτήσει!!! Ο Ρονάλντο πρόσφερε στο σύλλογο τίτλους και καλές στιγμές. Παρόλα αυτά ωφελήθηκε και σε προσωπικό επίπεδο κατακτώντας 3χρυσές μπάλες. Η πιο σπουδαία του χρονιά είναι ίσως η φετινή καθώς κατάφερε να στεφτεί πρωταθλητής Ευρώπης τόσο με την Πορτογαλία όσο και με την Ρεάλ Μαδρίτης. Έχει δηλώσει πως θέλει να παραμείνει στους Μερένχες μέχρι το 2023.\nΓκολ & Φάσεις από τον Τελικό του Τσάμπιονς Λίγκ\nΑναρτήθηκε από Unknown στις Παρασκευή, Ιουνίου 09, 2017


Προσωπικές στιγμές: 2011\nΌπως λέει και ένα νέο τραγούδι που ερμηνεύει η Ελένη Τσαλιγοπούλου:\n".. Μα στιγμές, στιγμές\nτο φως αλλάζει\nκι οι σκιές μας που σιωπούν\nγίνονται γυμνό κορμί που στάζει\nκαι καρδιές που αιμορραγούν..."\nΈτσι λοιπόν αυτά τα ζεστά, υγρά καλοκαιρινά βράδια του Αυγούστου πλέον. Έρχονται αλλαγές. Γιατί η ζωή δεν παραμένει σταθερή. Δε σε περιμένει. Δεν περιμένει πότε είσαι εσύ έτοιμος αλλά πότε είναι η ίδια. Και εσύ πρέπει να είσαι σαν προετοιμασμένος από παλιά για να τις δεχτείς, να τις διαχειριστείς, να τις "εξημερώσεις" και να τις φέρεις όσο πιο κοντά γίνεται στα δικά σου μέτρα.\nΚαιρός ιδανικός βέβαια για να καθίσεις πίσω στη πλάτη σου και να αναπολήσεις...να θυμηθείς, να απολαύσεις, να ζήσεις. Τις στιγμές. Και να τις δεις με άλλο φως πλέον. Να κλείσεις τις πόρτες σου. Γυάλινες πόρτες της μνήμης που σε χωρίζουν από το παρελθόν καθώς στέκουν ερμητικά κλειστές μπροστά σου, αλλά διάφανες για να μπορείς να το βλέπεις, το παρελθόν και πλέον από τη θέση του απλού θεατή να μπορείς να προστατεύεις τη καρδιά σου να μην αιμορραγεί.\nΑναρτήθηκε από Chemist στις 9:55 π.μ. 0 σχόλια Σύνδεσμοι σε αυτήν την ανάρτηση


Νταβούτογλου κατά Ερντογάν: «Πήγες το κόμμα από το 49% στο 34%\nΓράφτηκε στις 30 Ιουνίου 2019 .\nΟ Ταγίπ Ερντογάν δείχνει να στριμώχνεται όλο ένα και περισσότερο εσωτερικά, καθώς βλέπει τον ένα μετά τον άλλο, πρώην στενούς του συνεργάτες να του γυρνάνε την πλάτη. Μετά τα δημοσιεύματα ότι προετοιμάζεται νέο κόμμα που θα διασπάσει το AKP από Γκιούλ και Μπαμπατζάν, ήρθε η σειρά του πρώην πρωθυπουργού και ΥΠΕΞ της Τουρκίας Αχμέτ Νταβούτογλου να επιτεθεί στον Τούρκο πρόεδρο με μία ομιλία-κόλαφο. Αυτή είναι η δεύτερη φορά μέσα σε λίγους μήνες που ο Νταβούτογλου ασκεί δριμύα κριτική στον Τούρκο πρόεδρο, καθώς είχε κάνει το ίδιο και τον Απρίλιο μετά τα αρνητικά αποτελέσματα στις Δημοτικές εκλογές.\nΟ Νταβούτογλου που σύμφωνα με δημοσιεύματα είναι από τα πρόσωπα που πιθανόν θα συμμετέχουν στο νέο κόμμα επέκρινε για πρώτη φορά το Κόμμα ΑΚP και τον Ερντογάν με τόσο σαφή και σκληρό τρόπο. Ο Αχμέτ Νταβούτογλου, ο οποίος δήλωσε ότι η γλώσσα περιθωριοποίησης και η βία που χρησιμοποιήθηκαν στην εκλογική διαδικασία, έκαναν τους πάντες να ανησυχούν, παρέθεσε τις επικρίσεις του μία προς μία. Ο Αχμέτ Νταβούτογλου, ο οποίος παρέμεινε σιωπηλός για 3 χρόνια, δήλωσε ότι ήρθε η ώρα να μιλήσει και είπε:\n"Το Κόμμα ΑΚP, δεν είναι ένα πρόσωπο, μια οικογένεια, δεν είναι μέρος μιας περιοχής. Το ποσοστό μας μειώθηκε από 49,5 τοις εκατό σε 34 τοις εκατό. Βλέπετε, τα κόμματα και τα πολιτικά κινήματα είναι αδιαίρετα στην κορυφή. Εάν η ηγεσία είναι διαιρεμένη, δεν είναι σοβαρό πρόβλημα. Η κίνησή μας έχει επίσης διαιρεθεί δύο φορές, αλλά εάν υπάρχει μετατόπιση στη βάση, αυτή είναι επικίνδυνη. Αν μια μάζα 15 τοις εκατό έχει πάει κάπου αλλού, κανείς δεν μπορεί να το σταματήσει. Την 1η Νοεμβρίου 2015, "λάβαμε 49,5 τοις εκατό των ψήφων. Τώρα έχουμε 44 τοις εκατό των ψήφων ως Συμμαχία της Δημοκρατίας. 8 τοις εκατό έως 10 τοις εκατό των ψήφων του MHP και το ποσοστό ψήφου του κόμματος AKP μειώθηκε στο 34 τοις εκατό. Το ερώτημα που πρέπει να τεθεί είναι: Ποιά ήταν τα λάθη που κάναμε;\nΗ συγχώνευση του πρωθυπουργικού με το προεδρικό αξίωμα έχει πλήξει τόσο την προεδρία όσο και το κόμμα. Οι οικογενειακές σχέσεις με την κρατική δομή πρέπει να είναι αυστηρά χωρισμένες, οι σχέσεις συγγένειας δεν πρέπει να υπάρχουν ". Επίσης ο Νταβούτογλου αναφέρει ότι χρειάζεται μια νέα αντίληψη, σύγχρονη στη πολιτική σκέψη, καθώς η Τουρκία οπισθοδρομεί, καθώς πλέον δεν υπάρχει δικαιοσύνη και ταυτόχρονα η χώρα μπαίνει σε μία βαθιά οικονομική κρίση.\nΕτικέτες: Τουρκία Ερντογάν Εμφύλιος Νταβούτογλου Διαμάχη


Windows 8, δημιουργία δίσκου εγκατάστασης σε DVD, USB και ISO | Pestaola\nby dtonias • On 01-04-2013 • AT 2:15 pm • 6 ΣΧΟΛΙΑ\nΗ Microsoft κατάφερε να απλοποιήσει περισσότερο από κάθε φορά τη διαδικασία αγοράς, λήψης και αναβάθμισης του υπολογιστή σας στα νέα Windows 8 με τη χρήση του Βοηθού Αναβάθμισης που διαβάσατε αναλυτικά σε προηγούμενο how-to.\nΕπίσης, χρησιμοποιώντας τα νέα εργαλεία Refresh/Reset που είναι δύο από τα νέα χαρακτηριστικά των Windows 8 μπορείτε πολύ εύκολα να επανεγκαταστήσετε το λειτουργικό χωρίς να απαιτείται η διαδικασία εγκατάστασης με DVD ή usb δίσκου που είχατε συνηθίσει στις προηγούμενες εκδόσεις των Windows.\nΩστόσο, σε περίπτωση που επιθυμείτε να δημιουργήσετε ένα DVD ή usb δίσκο εγκατάστασης της έκδοσης των Windows 8 που έχετε αγοράσει, η Microsoft σας δίνει αυτή τη δυνατότητα έτσι να εγκαταστήσετε και πάλι το λειτουργικό από την αρχή σε περίπτωση που πάει κάτι στραβά.\nΔείτε στα παρακάτω βήματα πώς να δημιουργήσετε ένα αντίγραφο του αρχείου εγκατάστασης των Windows 8 σε DVD, σε usb δίσκο ή σε ένα αρχείο .iso.\nΔημιουργια DVD – USB – ISO των Windows 8\nΑρχικά μεταβείτε στην ιστοσελίδα της Microsoft και πατήστε στο κουμπί Εγκατάσταση των Windows 8 (Install Windows 8) (direct link)για να πραγματοποιήσετε τη λήψη ενός εκτελέσιμου αρχείου (.exe) μικρού μεγέθους, παρόμοιου με αυτό που χρησιμοποιήσατε για την αναβάθμιση στα Windows 8.\nΑφού το ανοίξετε, θα χρειαστεί να εισάγετε τον κωδικό προϊόντος των Windows 8 που έχετε αγοράσει, τον οποίο σας έχει στείλει η Microsoft στον e-mail λογαριασμό που δηλώσατε κατά την αγορά. Πατήστε Επόμενο (Next) για να συνεχίσετε.\nΈπειτα, θα εμφανιστεί η έκδοση των Windows 8 που έχετε αγοράσει. Πατώντας στο κουμπί Επόμενο (Next) θα ξεκινήσει αυτόματα η λήψη της συγκεκριμένης έκδοσης στον υπολογιστή σας. Ενδεχομένως να χρειαστούν αρκετά λεπτά ανάλογα με την ταχύτητα της σύνδεσης σας. 32-bit ή 64-bit έκδοση των Windows 8; Διαβάστε περισσότερα στο τέλος του άρθρου.\nΗ λήψη των Windows 8 βρίσκεται σε εξέλιξη. Μπορείτε να συνεχίσετε να χρησιμοποιείτε τον υπολογιστή σας έως ότου ολοκληρωθεί η λήψη.\nΑμέσως μετά θα γίνει έλεγχος για την επιβεβαίωση του στοιχείου λήψης και η προετοιμασία των αρχείων.\nΣτο σημείο αυτό επιλέξτε Εγκατάσταση με δημιουργία μέσου (Install by creating media) και πατήστε στο κουμπί Επόμενο (Next).\nΣτη συνέχεια επιλέξτε τον τύπου του μέσου εγκατάστασης που θέλετε να δημιουργήσετε. Αν επιλέξετε Μονάδα flash USB θα χρειαστεί να συνδέσετε στον υπολογιστή σας ένα δίσκο μεγέθους τουλάχιστον 3GB. Διαφορετικά, μπορείτε να δημιουργήσετε ένα αρχείο ISO που θα αποθηκευτεί στον υπολογιστή σας και θα είναι διαθέσιμο ανά πάσα στιγμή, το οποίο μπορείτε να χρησιμοποιήσετε για να το εγγράψετε σε ένα DVD.\nΑνάλογα με την επιλογή σας θα δημιουργηθεί αυτόματα το αντίστοιχο μέσο εγκατάστασης. Στη συγκεκριμένη περίπτωση επιλέξαμε τη δημιουργία αρχείου ISO που θα εγγράψουμε σε DVD αμέσως μετά (δεξί κλικ στο αρχείο .iso και Εγγραφή εικόνας δίσκου).\nΤέλος, να σημειώσουμε ότι μπορείτε να πραγματοποιήσετε τα παραπάνω βήματα από οποιοδήποτε Windows υπολογιστή όπως Windows 8, Windows 7, Windows Vista ή Windows XP SP3.\nΑν ο υπολογιστής σας διαθέτει 32-bit έκδοση των Windows τότε θα ληφθεί αυτόματα η 32-bit έκδοση των Windows 8 για τη δημιουργία του μέσου εγκατάστασης. Αντίστοιχα, αν ο υπολογιστής σας διαθέτει 64-bit έκδοση των Windows τότε θα ληφθεί η 64-bit έκδοση των Windows 8. Αυτό θα είναι καλό να το θυμάστε σε περίπτωση που έχετε εγκαταστήσει την 32-bit έκδοση των Windows 8 και θέλετε να εγκαταστήσετε εκ νέου την 64-bit έκδοση. Θα χρειαστεί δηλαδή να ακολουθήσετε την παραπάνω διαδικασία σε ένα οποιοδήποτε 64-bit Windows υπολογιστή.\nBy Makis88 • on 01.04.2013 • at 6:48 pm\nΔημήτρη έχεις υπόψιν σου πόσο κοστίζει η αναβάθμιση απο windows 7 ultimate σε windows 8 pro αυτή την περίοδο?\nBy dtonias • on 01.04.2013 • at 7:11 pm\nΔυστυχώς η τιμή είναι ανεβασμένη. Σύμφωνα με τη Microsoft είναι γύρω στα 280 ευρώ. Εκτός και αν είσαι φοιτητής.\nBy Makis88 • on 02.04.2013 • at 12:05 am\nΉ του ύψους ή του βάθους η τιμολόγηση της microsoft. Ευτυχώς πρόλαβα και τα χτύπησα μέσω αναβάθμισης τους πρώτους μήνες με την τιμή της προσφοράς των 29.99 για το pc και το λάπτοπ μου αλλά με 280 δεν αξίζει!\nBy dtonias • on 02.04.2013 • at 12:38 am\nΕίναι υψηλή για τα σημερινά δεδομένα αλλά σε τελική ανάλυση η Microsoft είναι εταιρεία software και από εκεί έχει το μεγαλύτερο ποσοστό κέρδους. Ευτυχώς πρόλαβες την προσφορά.\nBy NIK • on 02.04.2013 • at 3:04 pm\nεμενα μου λεει οτι η συνδεση στο internet απέτυχε :/\nBy dtonias • on 02.04.2013 • at 3:19 pm\nΔοκίμασε ξανά, ενδεχομένως να είναι κάποιο προσωρινό πρόβλημα στην επικοινωνία με τον server.


Ταλιατέλες φούρνου με μετσοβόνε, μπέικον και αρακά – Tsouxtres\nby Olindias formosa · Published 03/03/2017 · Updated 15/12/2019\nΜην σας φοβίσει η παρασκευή της μπεσαμέλ γιατί είναι τόσο πολύ εύκολη και γρήγορη που θα την προτιμάτε πάντα!\n500 γρ. Ταλιατέλες (κατά προτίμηση Barilla)\n1. Ετοιμάζετε το μπέικον.\nΤο κόβετε καταρχάς σε ορθογώνια κυβάκια. Σε τηγάνι με χαμηλή φωτιά βάζετε μια κ.σ. ελαιόλαδο και ρίχνετε το μπέικον μέσα. Σοτάρετε επί 8-10 λεπτά, ανάλογα με το πόσο χοντροκομμένο είναι το μπέικον και πόσο δυνατή η φωτιά, μέχρι να πάρουν χρώμα τα κομμάτια του μπέικον και να φύγει το περισσότερο λίπος. Αφαιρείτε με προσοχή το μπέικον απ’ το τηγάνι, σε μπολ με χαρτί κουζίνας για να απορροφήσει το έξτρα λίπος.\n2. Ετοιμάζετε τον αρακά.\nΠαράλληλα με το προηγούμενο βήμα, βάζετε νερό της βρύσης σε ένα κατσαρολάκι και το τοποθετείτε πάνω στη φωτιά. Ρίχνετε στο κρύο νερό, τον κατεψυγμένο αρακά. Όταν το νερό αρχίζει να βράζει, σβήνετε τη φωτιά, σουρώνετε το περιεχόμενο και κρατάτε τον αρακά σε ένα μπολ.\n4. Ετοιμάζετε την ελαφριά μπεσαμέλ.\nΒάζετε το βούτυρο να λιώσει σε ήπια φωτιά σε ένα κατσαρολάκι και μόλις λιώσει, προσθέτετε το αλεύρι. Ανακατεύετε με ένα σύρμα και προσθέτετε σταδιακά το ζεστό γάλα συνεχίζοντας να ανακατεύετε με το σύρμα, μέχρι να γίνει μια αραιή σάλτσα. Προσθέτετε το τριμμένο μοσχοκάρυδο και αλατοπίπερο.\n5. Ετοιμάζετε τις ταλιατέλες.\nΣε τουλάχιστον 4 λίτρα νερό που κοχλάζει, προσθέτετε μια γενναία δόση αλατιού και ρίχνετε τις ταλιατέλες. Ανακατεύετε. Τις αφαιρείτε ένα λεπτό πριν τον συνιστώμενο χρόνο βρασμού και τις ρίχνετε στο ταψί όπου και θα ψηθούν στο φούρνο.\n6. Αναμιγνύετε τα συστατικά.\nΠροσθέτετε το μπέικον, τον αρακά, την μεγαλύτερη ποσότητα απ’ τα τριμμένα τυριά και τη μισή περίπου μπεσαμέλ και τα ανακατεύετε στο ταψί. Αφού μοιραστούν τα υλικά, συμπληρώνετε από πάνω με την υπόλοιπη μπεσαμέλ, το τριμμένο τυρί και φρεσκοτριμμένο πιπέρι.\nTags: αρακάςζυμαρικάμετσοβόνεμπέικοννοστιμιάοικογενειακό τραπέζισπιτική συνταγήφούρνος\nΠολύχρωμα γεμιστά από τη Σμύρνη\nby · Published 30/05/2011 · Last modified 15/12/2019\nNext story Don’t !\nPrevious story 20 τρόποι για να μεγαλώσετε ένα παιδί με αυτοπεποίθηση


Κορονοϊός: 2633 νέα κρούσματα σήμερα 10/03\nNewsIT Ελλαδα Κορονοιος: 2633 νεα κρουσματα την Τεταρτη - 43 νεκροι και 479 διασωληνωμενοι\nΞεπέρασαν τα 212.000 τα κρούσματα στην Ελλάδα. 6886 νεκροί από την αρχή της πανδημίας. Οι εισαγωγές νέων ασθενών Covid-19 στα νοσοκομεία της επικράτειας είναι 443 (ημερήσια μεταβολή +13.59%). Τα τελευταία στοιχεία του ΕΟΔΥ για την εξάπλωση του κορονοϊού στη χώρα μας.\nΠαραμένει τετραψήφιος ο αριθμός κρουσμάτων κορονοϊού στην Ελλάδα καθώς σήμερα Τετάρτη 10 Μαρτίου ανακοινώθηκαν 2633 νέες μολύνσεις. Παράλληλα 43 άνθρωποι έχασαν τη ζωή τους το τελευταίο 24ωρο ενώ 479 ασθενείς νοσηλεύονται διασωληνωμένοι.\nΗ ανακοίνωση του ΕΟΔΥ: Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 2.633, εκ των οποίων 7 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 212.091 (ημερήσια μεταβολή +1.3%), εκ των οποίων 51.6% άνδρες. Με βάση τα επιβεβαιωμένα κρούσματα των τελευταίων 7 ημερών, 69 θεωρούνται σχετιζόμενα με ταξίδι από το εξωτερικό και 2.312 είναι σχετιζόμενα με ήδη γνωστό κρούσμα.Tο R για την επικράτεια εκτιμάται σε1.06 (95% Crl: 0.43-1.81).\nΟ αριθμός των ασθενών που νοσηλεύονται διασωληνωμένοι είναι 479 (66.0% άνδρες). Η διάμεση ηλικία τους είναι67έτη. To 85.0% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 1.445 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 443 (ημερήσια μεταβολή +13.59%). Ο μέσος όρος εισαγωγών του επταημέρου είναι 389 ασθενείς.\nΗλικιακή κατανομή:Η διάμεση ηλικία των κρουσμάτων είναι44 έτη (εύρος 0.2 έως 105 έτη), ενώ η διάμεση ηλικία των θανόντων είναι 79 έτη(εύρος 0 έως 103 έτη).\nΔείτε εδώ την ανακοίνωση του ΕΟΔΥ για την εξέλιξη της πανδημίας.\nLa Repubblica: Η Ελλάδα εμβολιάζει τους κατοίκους των νησιών με λιγότερους από 5.000 κατοίκους μέχρι τέλη Απριλίου\nΤζόκερ κλήρωση 2271: Αυτοί είναι οι τυχεροί αριθμοί σήμερα 13/04


Ινιέστα: Συμβόλαιο εφ’ όρου ζωής στην Μπαρσελόνα! | Goal News Cy\nGOALΙνιέστα: Συμβόλαιο εφ’ όρου ζωής στην Μπαρσελόνα!\nΙνιέστα: Συμβόλαιο εφ’ όρου ζωής στην Μπαρσελόνα!\nΟ Αντρές Ινιέστα δεν θα αλλάξει ομάδα για το υπόλοιπο της ζωής του. Όπως ανακοινώθηκε από την Μπαρσελόνα, ο εκ των αρχηγών του συλλόγου υπέγραψε συμβόλαιο εφ’ όρου ζωής. Οι υπογραφές θα μπουν σήμερα (13:30) σε ειδική τελετή που θα γίνει στο «Καμπ Νου». Ο 33χρονος μέσος ανήκει στην οικογένεια της «Μπάρτσα» από το 1996, όταν και εντάχθηκε στις ακαδημίες μαζί με τον Λιονέλ Μέσι. Από το ντεμπούτο του, στις 29 Οκτωβρίου του 2002, μετρά 649 εμφανίσεις (δεύτερος στην ιστορία του συλλόγου) και 55 γκολ, ενώ έχει κατακτήσει 30 τίτλους.


Angels' Dreams: Ελαττώματα\nΑυτά είχε να γράψει η Dreamgirl στις 21:16\nTo ενοχικό μαζί το έχουμε, το μοιραζόμαστε και το χαιρόμαστε :)))\nτα περισσότερα απο τα ελαττώματα σου, σου δυσκολεύουν τη ζωή.\nόμως, θα μαθεις να πορεύεσαι μ' αυτά και όσο περνάει ο καιρός, οχι πως θα απαλλαγείς, αλλά τουλάχιστον θα "μαλακώσουν".\nφιλιά ονειροκόριτσο και να περνάς όμορφα :))\n15/2/08, 10:46 μ.μ.\nΕγώ δεν θεωρώ κανένα από αυτά ελάττωμα ή κακό.\n16/2/08, 2:38 π.μ.\nΘαρρώ συμμετέχουμε στο ίδιο\nΤα "ελαττώματα" που αναφέρεις\nότι έχεις πιστεύω κι εγώ πως με\nτα χρόνια..την εμπειρία...\nθα εξαλειφθούν..ή θα μετριαστούν!\nΜη σε τρομάζουν :)\n"ανιστόρητη και αγεωγράφητη"\nκατα έναν παράξενο τρόπο νομίζω\nπως κι εγώ απουσιαζα από την ταξη\nσε πολύ σημαντικά μαθήματα ;))\n16/2/08, 10:42 π.μ.\n..είναι στοιχεία του χαρακτήρα μας.."χρωματίζουν" την προσωπικότητα μας :)\nμπορούμε πάντα να βελτιωνόμαστε..όσο δεν κάνουμε κακό σε κάποιον άλλον..αυτοί είμαστε και σ' όποιον αρέσουμε :)\nΚαλο σαββατοκυριακο ονειροκόριτσο :)\n16/2/08, 11:46 π.μ.\nΜόνο ελαττώματα έχω καμάρι μου.. :p\n16/2/08, 1:51 μ.μ.\n@Μαριλενα: Αποκλείεται! Μόνο εγώ είμαι ένοχη! Όλοι οι άλλοι είναι δικαιολογημένοι. Και εσύ αθώα!\nΕκτός από τα δύο πρώτα, τα άλλα τα θυμάμαι όσο καιρό θυμάμαι και εμένα. Μια χαρά ζούσα μαζί τους ;)\n@par...alogos: Ξανά; Για να δούμε... Ελάττωμα 1) Θεωρώ όλα τα παραπάνω ελαττώματα. Τώρα;\nΑλλά πολύ μου αρέσει ο τρόπος που σκέφτεσαι. :)\n@Μαργαρίτα: Το ίδιο παιχνιδάκι είναι.\nΔε με τρομάζουν! Δικά μου είναι και σε όποιον αρέσουν. Αρχίζω να τα γυρνάω και υπέρ μου, οπότε όλα μια χαρά! :)\nΝα 'χεις ένα όμορφο βραδάκι! :)\n@iLiAs: Αχ, ναι, ναι, ναι! Όπως τα λες! Τι όμορφα που τα λες!\nΧρωματίζουν και σε όποιον αρέσουμε! :D\nΝα 'χεις ένα υπέροχο Σαββατοκύριακο, που τόσο σου αρέσει! :)\n@if.. ιγένεια: Εγώ έχω μερικά προτερήματα σου πρόχειρα. Να τα πω;;;\n16/2/08, 7:33 μ.μ.\nΓιατι καμια σας δεν γραφει ενα ελατωμα που να με εκνευριζει?? Ουτε σε εσενα βλεπω κατι κακο! Ειναι ολα τα χαρακτηριστικα μιας ευαισθητης τρυφερης κοπελας!\nΥ.Γ. Αυτο με τη σχολη ειναι προβλημα ε??\n17/2/08, 2:14 π.μ.\n@Eximnos: Αυτό έλειπε αγαπητέ μου, να σε νευρίαζε κάτι από αυτά! (τώρα αρχίζει η λογοδιάρροια ετοιμάσου)\nΤι σε νοιάζει εσένα αν δεν πιστεύω σε μένα ή αν με κατηγορώ για όλα; Εσένα δε σε προστατεύω; Εσένα δεν σου έχω έτοιμη δικαιολογία; Μια χαρά βολεμένος είσαι. Και αν ζω και για εσένα ποιος τη χάρη σου. Άρχοντας! Τι ακριβώς να σε εκνευρίσει; Αν εγώ κάθομαι και σκάω να τραβάω όλη την προσοχή, αλλά εσένα ούτε σε ζαλίζω, τι να σε εκνευρίσει; Όσο για τα άλλα, αν είσαι πολύ κοντά με κάποιον, τότε μόνο γίνονται εκνευριστικά.\nΕίχα κι άλλα να γράψω. Ελαττώματα που επηρεάζουν και τους άλλους. Προτίμησα όμως τα ελαττώματα που επηρεάζουν εμένα. Αν τα δεις από την άλλη μεριά θα καταλάβεις. Δεν είναι ευαισθησία αυτό, είναι υπερευαισθησία... Και αυτό το "υπέρ" την κάνει ελάττωμα.\nΕπειδή είμαι και λίγο ζαλισμένη, μου εξηγείς τι εννοείς με τη σχολή; Δεν μπορώ να καταλάβω για ποιο πρόβλημα μιλάς...\n17/2/08, 1:41 μ.μ.\n:> Πρέπει να δυσκολεύτηκες πολύ να τα εντοπίσεις.. ;p Όχι αφού τα ξέρεις εσύ μου φτάνει. :)\n17/2/08, 3:31 μ.μ.\n@if.. ιγένεια: Μπα... Εύκολο ήταν. Και μεταξύ μας και να ήθελες δε θα στα 'λεγα... Ψάξ' τα. Ευκολά είναι ;Ρ\n17/2/08, 5:12 μ.μ.\nΣτο 3 θα "συμφωνίσουμε". Κι εγώ των άκρων...:)\n17/2/08, 6:33 μ.μ.\n@Akon: Καλώς ήρθες! :)\nΒλέπω πολλούς που έχουν ελάττωμα να είναι των άκρων... Μήπως τελικά να μη το βλέπουμε για ελάττωμα;\n17/2/08, 11:42 μ.μ.\nΜε αυτο που εγραψες ζαλιστηκα κι εγω... Δεν καταλαβα και πολλα.\nΓια τη σχολη σου ενωω οτι ειναι ασχημο να εχεις περασει σε μια σχολη που τελικα δεν σου ερεσει...ή μηπως τελικα το αγαπησεις αυτο που μαθαινεις??\nΑπο χιονια πως παμε?\n18/2/08, 3:56 μ.μ.\nΜολις ειδα την φρασουλα που εχεις δεξια στο ιστολογιο σου: "Ήρωας δεν είναι αυτός που δεν πέφτει ποτέ, είναι αυτός που όταν πέσει μπορεί και ΞΑΝΑΣΗΚΩΝΕΤΑΙ!"\nΘυμηθηκα ενα τραγουδια του Νταλαρα που λεγεται "Εφτα φορες". Στο ρεφρεν λεει:\n"Και να θυμασαι παντα αυτο,\nεφτα φορες να πεφτεις, και να σηκωνεσαι οκτω"\n18/2/08, 4:07 μ.μ.\n@Eximnos: Είχα την δυνατότητα να πάω σχεδόν σε όποια σχολή ήθελα. Διάλεξα μια στην οποία ήμουν απλά καλή, χωρίς να μου αρέσει όμως, επειδή ήταν στην ίδια πόλη. Δεν έκατσα ποτέ να σκεφτώ τι μου αρέσει... Και δεν θέλω να κάτσω, γιατί πάντα λέω ότι δεν έπρεπε να διαλέξω αυτήν. Μα αν με ξαναέβαζες να διαλέξω, ίδιο κριτήριο θα είχα...\nΓια τα χιόνια, έρχετε ποστάκι, αν καταφέρω να το ανεβάσω...\nΩραίος στίχος ;)\n18/2/08, 11:37 μ.μ.\nΣιγά τα ελαττώματα!!!Απλά το μόνο που με φοβίζει είναι η εξάρτηση!Dreamgirl μου δεν πρέπει να εξαρτώμαστε από κανένα...Κάποια στιγμή θα πονέσουμε.Ξεπέρασε το όσο είσαι ακόμα μικρή!Δε λέω ότι η εξάρτηση σου είναι κακή ακριβώς την ίδια εξάρτηση έχω και γώ για κάποια πρόσωπα αλλά πρέπει να το ξεπεράσουμε!Δυστυχώς τίποτα και κανείς δεν είναι για πάντα...Επίσης, αυτό με την αυτοπεποίθηση δεν έχεις κανένα λόγο να μην έχεις μια χαρα είμαστε και σ' όποιον αρέσουμε!\nΟυφ πολλά έγραψα..Απλά μου βγήκαν μη νομίζεις ότι το παίζω παντογνώστης, χειρότερος είμαι!\nΦυσικά και από μόνος του σε προσκάλεσε!!!Ποιός/α λες να του το πε???χαχα\n20/2/08, 8:32 μ.μ.\n@Giorgio: Επειδή τα σχολιάζαμε ξέχασα να σου απαντήσω. Ξέρεις τι τραβάω με την ταχύτητα και δεν μπορώ να αφήνω σχόλια...\nΚαταλαβαίνω τι λες με την εξάρτηση. Δεν είναι μόνο ότι δεν είναι για πάντα ο άλλος, είναι και το ότι δεν είναι εσύ.\nΚι όλα τα ελαττώματα που έβαλα με μένα έχουν να κάνουν. Είναι πράγματα που κάνουν κακό σε μένα και όχι στους άλλους. Αλλά ξέρεις πως τα παλεύω! Ε;;;\nΤα υπόλοιπα μεταξύ μας ;)\n23/2/08, 6:38 μ.μ.


Χανιά : Συνεχίζεται η κατάληψη στο ΕΠΑΛ Κισσάμου - Παραπολιτικά Κρήτης\nΧανιά : Συνεχίζεται η κατάληψη στο ΕΠΑΛ Κισσάμου\nΑπό Παπουτσάκης Β. Στις Οκτ 16, 2019\nΤον χώρο της κατάληψης του σχολικού συγκροτήματος στην Κίσσαμο επισκέφτηκαν σήμερα ο περιφερειακός σύμβουλος Μαρινάκης Αλέκος και ο δημοτικός σύμβουλος Κισσάμου Φραγκιουδάκης Γιώργος.\nΣε συνάντηση με τους προέδρους των δεκαπενταμελών συμβουλίων του Γενικού Λυκείου και του Επαγγελματικού και αφού ενημερώθηκαν για τα αιτήματα της κατάληψης εξέφρασαν την στήριξη, την συμπαράσταση και την αλληλεγγύη τους στους αγωνιζόμενους μαθητές.\nΛόγοι κατάληψης :\nΠαρά τις διαβεβαιώσεις από τους εκπροσώπους του Δήμου και του Διευθυντή του σχολείου ότι έχουν ήδη ξεκινήσει ενέργειες για το κτηριακό , απαιτούμε επίσημο έγγραφο με τις δρομολογημένες ενέργειες.\n6)Κατασκευή του δίκτυου θέρμανσης στα σχολικά συγκροτήματα των λυκείων, και ιδίως στα εργαστήρια όπου διεξάγονται τα μαθήματα ειδικοτήτων στον χώρο του Επαγγελματικού Λυκείου\n•\tτο ΕΠΑΛ:\nΕιδικότητα\tΧαμένες ώρες ανά εβδομάδα\nΦΥΣΙΚΗΣ ΑΓΩΓΗΣ\t12\nΣυνολικά, τις τέσσερεις πρώτες εβδομάδες του σχολικού έτους 2019-20 έχουν χαθεί, 800 διδακτικές ώρες λόγω έλλειψης διδακτικού προσωπικού.\n•\tΤο Γενικό Λύκειο\nΤΟ ΣΧΟΛΕΙΟ ΠΑΛΙΩΝ ΚΑΙ ΝΕΩΝ ΚΥΒΕΡΝΗΣΕΩΝ ΔΕΝ ΜΑΣ ΚΑΝΕΙ!\nΘΕΛΟΥΜΕ ΣΧΟΛΕΙΟ ΝΑ ΜΟΡΦΩΝΕΙ- ΟΧΙ ΝΑ ΕΞΟΝΤΩΝΕΙ!\n•\tΑποκλειστικά Δημόσια και Δωρεάν Παιδεία για όλους!\n•\tΈνα σχολείο που θα μορφώνει και δε θα εξοντώνει!\n•\tΥπουργείο και κυβέρνηση να εξασφαλίσουν τη χρηματοδότηση για να λειτουργούν τα σχολεία μας κανονικά.\n•\tΟύτε ένα ευρώ από την τσέπη των γονιών.\n•\tΆμεση κάλυψη όλων των κενών σε όλα τα σχολεία με μόνιμους διορισμούς. Διανομή όλων των σχολικών βιβλίων σε όλους τους μαθητές.\n•\tΔωρεάν ασφαλή μεταφορά για όλους τους μαθητές, όλες τις ώρες της ημέρας. Ένα δωρεάν γεύμα για όλους τους μαθητές.\n•\tΝα μη μας στοιβάζουν στις τάξεις. 20 μαθητές/τμήμα για να μπορεί να γίνεται μάθημα.\n•\tΚαμία σκέψη για κατάργηση ή συγχώνευση ειδικοτήτων στα ΕΠΑΛ.\n•\tΜε ευθύνη του κράτους να εξασφαλιστούν όλες οι απαραίτητες προϋποθέσεις για ουσιαστική εκπαίδευση των προσφυγόπουλων.\n•\tΝα γίνει σε όλα τα σχολεία προσεισμικός έλεγχος! Καμία κουβέντα για πρωινές και απογευματινές βάρδιες σχολείων!\nΠαπουτσάκης Β.22627 posts 0 comments\nΗράκλειο : Επίσκεψη στη Περιφέρεια Κύπριων Προέδρων Κοινοτήτων\nΧανιά : Στη Βουλή φέρνει ο Μανούσος Βολουδάκης το θέμα της δακοκτονίας\nΧανιά : Υπογραφή σύμβασης από τον Δήμαρχο Χανίων, Π. Σημανδηράκη\nΧανιά : Νέες κινητοποιήσεις των ξενοδοχοϋπαλλήλων στα Χανιά\nΧανιά : Ενημέρωση για τα μέτρα πρόληψης των πυρκαγιών από το Δήμο Πλατανιά\nΧανιά:Χειροτεχνική δραστηριότητα και γυναικεία επιχειρηματικότητα\nΣυγκλονίζει ο σύζυγος 52χρονης που σκοτώθηκε από…\nΗ εκρηκτική Ελένη Φουρέιρα στο Mega με τον Κων. Αργυρό…\nΑπόφαση – σταθμός: Η Ελλάδα με 32 δισ. είναι η πιο…


Αναρτήθηκε από Antlia Magazine στις 4:31 μ.μ. Δεν υπάρχουν σχόλια:\nΑναρτήθηκε από Antlia Magazine στις 3:24 π.μ. Δεν υπάρχουν σχόλια:\nΑναρτήθηκε από Antlia Magazine στις 6:29 π.μ. Δεν υπάρχουν σχόλια:\nΑναρτήθηκε από Antlia Magazine στις 9:06 π.μ. Δεν υπάρχουν σχόλια:\nΑναρτήθηκε από Antlia Magazine στις 3:57 π.μ. Δεν υπάρχουν σχόλια:\nΑναρτήθηκε από Antlia Magazine στις 8:47 π.μ. Δεν υπάρχουν σχόλια:\nΑναρτήθηκε από Antlia Magazine στις 2:25 π.μ. Δεν υπάρχουν σχόλια:


Στέλιος Δημόπουλος: Πώς είναι να υποδύεσαι τον παρουσιαστή σε μια παράσταση "live σόου"; | OZON Magazine\nΣτέλιος Δημόπουλος: Πώς είναι να υποδύεσαι τον παρουσιαστή σε μια παράσταση “live σόου”;\nΟ Στέλιος Δημόπουλος, o ηθοποιός που παίζει το ρόλο του παρουσιαστή στη νέα παράσταση του Παντελή Δεντάκη “The Show… Πόσο θ’ αντέξουν;” μιλά στο Ozon για την καινούργια παράσταση, την καριέρα του αλλά και το πως η πανδημία επηρεάζει το θέατρο.\nΞεχώρισε για την ερμηνεία του στο «Εθνικός Ελληνορώσων», δικαίωσε τις προσδοκίες κοινού και κριτικών στο ρόλο του επισμηναγού Λαρς Κόχ που υποδύθηκε στο δικαστικό θρίλερ “TERROR” και από εκεί στα «Αξύριστα Πιγούνια». Ο λόγος για τον Στέλιο Δημόπουλο που αυτή τη σεζόν έρχεται να μας συστηθεί ξανά, όπως κάνει κάθε φορά μέσα από κάθε νέο χαρακτήρα που ερμηνεύει, μέσα από τον πολύ σπουδαίο ρόλο του παρουσιαστή στην παράσταση του Παντελή Δεντάκη «The Show…Πόσο θ’ αντέξουν;” που φιλοξενείται στο Ξενοδοχείο Μπάγκειον (Πλατεία Ομονοίας 18, Αθήνα). «Η σκηνοθετική μας εντολή είναι ότι δεν υπάρχει φρένο», μας λέει καθώς μας εξηγεί τους κανόνες αυτού του ιδιότυπου Master-Puppet Show κανιβαλισμού σε μια συζήτηση περιστρέφεται ανηλεώς γύρω από «ελιτίλες», «περσόνες» και instagram followers.\nOzon: Σε τι φάση σε πετυχαίνω;\nΣτέλιος Δημόπουλος: Είμαι αρκετά κουρασμένος, γιατί από τις 23 Αυγούστου που είχα την τύχη να μου προτείνει ο Παντελής Δεντάκης να συνεργαστούμε πάνω στη θεατρική διασκευή του έργου «Σκοτώνουν τα άλογα όταν γεράσουν» και να ενσαρκώσω τον πολύ σπουδαίο ρόλο του παρουσιαστή, κατάλαβα- γνωρίζοντας τον τρόπο που δουλεύει ο Παντελής και την απαιτητικότητα του ρόλου- ότι θα είχε σίγουρα πολλή δουλειά και πολλή σωματική κόπωση γιατί στην ουσία πρόκειται για τον χαρακτήρα που διοργανώνει αυτό το ιδιότυπο show κανιβαλισμού και ήξερα ότι τόσο στο κομμάτι της μελέτης όσο και της σωματικής αντοχής θα έπρεπε οπωσδήποτε να υπερβώ εαυτόν.\nOzon: Ποιες απαιτήσεις έχει ο ρόλος του παρουσιαστή και ποιες θυσίες χρειάστηκε να κάνεις εσύ για να ανταποκριθείς στις απαιτήσεις του ρόλου;\nΣτέλιος Δημόπουλος: Επειδή στην ουσία πρόκειται για μια παράσταση που δεν έχει φρένο θα πρέπει επί μια ώρα και ένα τέταρτο να μπορώ να χορεύω, να τραγουδάω να παρουσιάζω και γενικά να τρέχω όλη την παράσταση στο 100%. Η σκηνοθετική μας εντολή είναι ότι δεν υπάρχει φρένο. Οπότε από 23 Αυγούστου έκοψα το τσιγάρο, έκοψα το αλκοόλ, διαβάζω ακατάπαυστα και γυμνάζομαι ανηλεώς για να ανταπεξέλθω στις απαιτήσεις της παράστασης.\nOzon: Παράλληλα είσαι και δεύτερη χρονιά στα «Αξύριστα Πιγούνια» στο Μικρό Χόρν και μόλις τελείωσες και τις παραστάσεις στους «Δολοφόνους» στο Rabbit Hole. Πως βιώνεις όλη αυτή την επιστροφή στην κανονικότητα, μετά την καραντίνα και εν μέσω κορονοϊού;\nΣτέλιος Δημόπουλος: Χαίρομαι που είμαστε σε μια φάση επιστροφής και όλο αυτό το πράγμα δείχνει να τελειώνει σιγά-σιγά. Γενικότερα είμαι ένας άνθρωπος που στη ζωή μου προσπαθώ να αποτάσσω τον φόβο, δηλαδή θα κάνω ότι είναι ανθρωπίνως δυνατό, θα τηρήσω τα μέτρα προστασίας, θα βάλω τη μάσκα μου, θα κάνω το εμβόλιο μου, αλλά από εκεί και πέρα θα πρέπει και να συνεχίσω να ζω και νομίζω ότι σε αυτό έχει προσαρμοστεί και το κοινό πάρα πολύ, γιατί σίγουρα είναι ένα πολύ μεγάλο βήμα και για τον κόσμο να σταματήσει να φοβάται, να φορέσει τη μάσκα του και να έρθει στο θέατρο.\nOzon: Πιστεύεις ότι έχει επηρεαστεί η προσέλευση;\nΣτέλιος Δημόπουλος: Η προσέλευση, τουλάχιστον στις παραστάσεις που έχω συμμετάσχει μέχρι στιγμής δεν θα έλεγα ότι έχει μειωθεί, βέβαια δεν γνωρίζω το μέγεθος που έχει πληγεί ο κλάδος αλλά επειδή το θέατρο έλειψε στο κοινό, πιστεύω ότι υπάρχει προσέλευση, απλώς πιστεύω ότι ο κόσμος πλέον, εξαιτίας του φόβου που υπάρχει, αρχίζει να γίνεται πολύ πιο επιλεκτικός, δηλαδή μέχρι τώρα από την εικόνα που έχω μιλώντας και με άλλους συναδέλφους, η εικόνα που μου έχει μεταφερθεί είναι ότι γεμίζουν οι πραγματικά καλές παραστάσεις. Αυτό δεν το λέω ελιτίστικα αλλά ως μια διαπίστωση χαρτογράφησης των κινήσεων του κόσμου στη μετα-covid περίοδο. Δε λέω ότι κάτι τέτοιο είναι και σωστό. Το θέατρο χρειάζεται το κοινό του αυτή την περίοδο περισσότερο από ποτέ. Οπότε στηρίξτε τις μικρές σκηνές, τις μεγάλες σκηνές, γενικά πάτε θέατρο όσο περισσότερο μπορείτε. Το θέατρο σας χρειάζεται.\nOzon: Οπότε πιστεύεις ότι η υγειονομική αυτή κρίση δείχνει να αλλάζει ούτως ή άλλως τα δεδομένα και στο θέατρο; Το ρωτάω αυτό γιατί κατά τη διάρκεια της καραντίνας είχαν γίνει και κάποιες συζητήσεις για το μέλλον του θέατρου εν όψει του Covid19.\nΣτέλιος Δημόπουλος: Σιχαίνομαι τον ελιτισμό στο θέατρο τον ελιτισμό και μάλιστα τον ελιτισμό που προέρχεται από άτομα που έχουν φτιαχτεί για τα επόμενα δεκαπέντε χρόνια. Βγήκε κάποια στιγμή ένα πολύ μεγάλο όνομα του ελληνικού θεάτρου, ο οποίος άρχισε να λέει για το πρόβλημα των τόσων δραματικών σχολών και των τόσων σκηνών. Εγώ δεν καταλαβαίνω ακόμα, μέχρι σήμερα, ποιο είναι το πρόβλημα ενός αναγνωρισμένου ηθοποιού με τεράστιο κασέ και τεράστιο συστημικές πλάτες το ότι υπάρχουν αυτή τη στιγμή στην Αθήνα, 5000 παραστάσεις. Δεν καταλαβαίνω ποιο είναι το πρόβλημα ενός ανθρώπου που εμπλέκεται με τον χώρο. Εγώ θεωρώ ότι είναι ευτυχία να προσπαθούν νέες θεατρικές ομάδες, είτε μικρές, είτε άπειρες, είτε έμπειρες, είτε καλές είτε κακές να αναμετρώνται στο θεατρικό σανίδι με ένα έργο. Μόνο καλό μπορεί να κάνει μια τέτοια ζύμωση. Για μένα όλη αυτή η πολυμορφία του ελληνικού θεάτρου κάνει τους ανθρώπους που τελικά καταφέρνουν να υπάρξουν στον χώρο πιο έμπειρους και πιο αποδοτικούς.\nOzon: Είναι σίγουρα μια μεγάλη συζήτηση αυτή, έχει υποστηριχθεί ωστόσο η άποψη ότι ο μεγάλος αριθμός σχολών ελλοχεύει τον κίνδυνο της κερδοσκοπίας, προτάσσοντας το κέρδος έναντι της εκπαίδευσης των σπουδαστών. Ποια είναι η γνώμη σου;\nΣτέλιος Δημόπουλος: Εδώ μιλάμε για ένα πρόβλημα, το οποίο είναι δομικό. Το πρώτο κομμάτι είναι εκείνο του ηθοποιού και το δεύτερο είναι εκείνο του δασκάλου. Η διδαχή είναι απλώς ένα χτύπημα στην πλάτη, το οποίο σε φέρνει σε μια πρώτη επαφή με αυτό το ατελείωτο πράγμα που ονομάζεται θέατρο και μετά έγκειται στον ίδιο τον ηθοποιό, στο ταλέντο του και στον ιδρώτα του το μέγεθος που θα αποκτήσει.\nΔεν υπάρχουν ιδρύματα και σχολές που εγγυόνται επίπεδο στους αποφοίτους τους. Μια χαρά ΚΑΚΟΥΣ ηθοποιούς μπορεί να παράξει το Εθνικό, το Τέχνης και το Ωδείο και μια χαρά εξαιρετικούς ηθοποιούς μπορεί να βγάλει μια μικρή δραματική σχολή. Το να είσαι καλός ηθοποιός είναι θέμα δουλειάς, ιδρώτα, σεβασμού στην τέχνη σου και ιδεαλισμού να θες να αλλάξεις τον κόσμο. Όλα τα άλλα είναι ελιτίλες και ψευδαισθήσεις. Εγώ συνάδελφό μου θεωρώ όποιον μάχεται με νύχια και με δόντια την αλλαγή του κόσμου προς το καλύτερο και εκείνος που υπηρετεί ρομαντικά την τέχνη του. Εκείνον και εκείνη που προσπαθεί να ποιεί ΗΘΟΣ. Αν το προσπαθείς με όλο σου το είναι σε θεωρώ αδελφό μου είτε είσαι του Εθνικού, είτε του Τέχνης είτε της Δραματικής σχολής του κυρίου παπάρα. Τα ράσα δεν κάνουν τον παπά λοιπόν και η δραματική δεν κάνει τον ηθοποιό.\nΤο άλλο κομμάτι είναι αυτό της διδαχής. Η διδαχή ξεκινάει από την ανιδιοτέλεια, την αγάπη και την ικανότητα να μεταλαμπαδεύεις χωρίς ίδιον κέρδος και σκοπιμότητα. Όταν τα κίνητρα δεν είναι αγνά, γίνεται ζημία. Και ο Λιγνάδης λέγανε ότι ήταν εξαιρετικός δάσκαλος, ήταν όμως και πολλά άλλα.\nOzon: Αν καταλαβαίνω καλά, λες ότι υπάρχει ένα ολόκληρο σύστημα που βοηθά να εκκολαφθούν τέτοια φαινόμενα.\nΣτέλιος Δημόπουλος: Φυσικά. Σε αυτή τη χώρα κάνουμε το εξής λάθος και είναι κάτι που ξεκινάει από την κριτική θεάτρου, τις δραματικές σχολές, τις θεατρικές παραγωγές και το ίδιο το θεατρικό προϊόν. Δημιουργούμε περσόνες, τις οποίες μαθαίνουμε άκριτα να προσκυνάμε και να λατρεύουμε, μέχρι τη στιγμή που η σκατίλα τους θα είναι τόσο βρωμερή και πασιφανής που θα πρέπει να αποδεχτούμε ότι εξαρχής συνηγορήσαμε στην άνευ λόγου αποθέωση τους. Αυτό είναι ένα τυπικό παράδειγμα που συνέβη με την περίπτωση Λιγνάδη, με την περίπτωση Φιλιππίδη.\nΜάθαμε να αποθεώνουμε μετριότητες. Η μετριότητα λοιπόν που γίνεται συγκεντρωτική γίνεται και αυθάδης. Αυτό το λέω γιατί ενώ δουλειά του ηθοποιού είναι να αναμετράται με το κείμενο, να προσπαθεί να προάγει το αξιακό πλαίσιο και μήνυμα του κειμένου και να κάνει τη δουλειά του όσο πιο τίμια γίνεται, πείτε μου εν έτη 2021 ποιος ασχολείται με αυτό? Ποιόν θεατή όταν παρακολουθεί έναν ηθοποιό τον αφορά η δουλειά που έχει κάνει, αν έχει μελετήσει και αν δεν είναι μαϊντανός? Δεν μας ενδιαφέρει και δε θα έπρεπε να μας ενδιαφέρει αν ένας ηθοποιός έχει σχέση, αν είναι γκέι ή στρέιτ, τι φοράει, αν έχει κοιλιακούς, που έκανε διακοπές κλπ. Ας σταματήσουμε σε αυτή τη δουλειά να είμαστε «γαμάτοι» και ας είμαστε περισσότερο τίμιοι και εργατικοί.\nOzon: Οπότε πιστεύεις ότι εν μέρει τα φαινόμενα αυτά οφείλονται και στο lifestyle και σε ένα star-system που δημιουργείται γύρω από κάποια ονόματα.\nΣτέλιος Δημόπουλος: Έχει να κάνει με το ίδιο το σύστημα. Όταν προσπαθείς να κάνεις την δουλειά σου με ανιδιοτέλεια και με σεβασμό και βλέπεις ότι κάποια στιγμή οι προσπάθειες σου βρίσκουν τοίχο, αναγκάζεσαι να αναπροσαρμόσεις τη στρατηγική σου. Όταν για παράδειγμα, ένα παιδί που τελειώνει μια δραματική σχολή και κάθεται στο σπίτι του και διαβάζει για ένα έργο είναι κακοπληρωμένο και άγνωστο και συνειδητοποιεί ότι σε μια ακρόαση αρχίζει να μετράει πλέον, πόσους followers έχεις στο instagram, τότε καταλαβαίνεις ότι ο τρόπος που λειτουργεί αυτή η δουλειά αρχίζει να αλλάζει. Πως εξηγείς λοιπόν σε ένα νέο ηθοποιό ότι δουλειά του δεν είναι να διαφημίζει κρέμες προσώπου και κοσμήματα αλλά να υπηρετεί το λειτούργημα του;\nOzon: Έχεις δεχτεί τέτοια ερώτηση;\nΣτέλιος Δημόπουλος: Φυσικά, και εγώ και οι συνάδελφοί μου έχουν δεχτεί τέτοια ερώτηση και τότε είναι που αρχίζεις να συνειδητοποιείς ότι ο ηθοποιός τελικά είναι ένας «ατσαλάκωτος γκόμενος» που βγαίνει στο τάδε περιοδικό να κάνει ημίγυμνη φωτογράφιση προβάλλοντας το θεληματικό του πιγούνι… Δεν είναι όμως αυτή η δουλειά μας. Γι’ αυτό και τελικά μακροπρόθεσμα πληρώνουμε την πτώση και στο επίπεδο της τέχνης μας και στο επίπεδο της καλλιτεχνικού ιδεώδους.\nOzon: Η ηθική παρακμή είναι κάτι ευρύτερο που αγγίζει όλους τους τομείς της κοινωνίας, όπως και τον κόσμο της τηλεόρασης, μιας και ο χαρακτήρας που υποδύεσαι στο The Show αντικατοπτρίζει αυτή την « ηθική κατάπτωση». Μίλησε μας λίγο για τον χαρακτήρα που υποδύεσαι και τα στοιχεία του ρόλου που κέντρισαν το ενδιαφέρον σου.\nΣτέλιος Δημόπουλος: Για μένα ο ρόλος του παρουσιαστή είναι ένας από τους πιο απαιτητικούς ρόλους που έχω κληθεί να υποδυθώ. Πρόκειται για έναν παρουσιαστή ενός τηλεπαιχνιδιού ο οποίος δεν έχει κανέναν ηθικό φραγμό και κώδικα. Ουσιαστικά, πρόκειται για ότι πιο κοντά σε έναν ανθρώπινο δαίμονα. Έχω κληθεί να παίξω έναν δαίμονα λοιπόν. Είναι ένας αδηφάγος άνθρωπος που στο βωμό του κέρδους και του χρήματος ξεπουλά τα πάντα. Εμπορεύεται τον φόβο, τα αδιέξοδα των ανθρώπων και τον ενδιαφέρουν μόνο τα νούμερα και η τηλεθέαση. Ο τρόπος δε που λειτουργεί κυμαίνεται ανάμεσα στο φασισμό και το μανιπιουλάρισμα. Σίγουρα πρόκειται όμως για έναν ρόλο που έχει μέγεθος και δεν υπάρχει τίποτα πιο ευχάριστο για έναν ηθοποιό από έναν χαρακτήρα που έχει μέγεθος και βάθος. Γιατί ποτέ το κακό δεν είναι απλά κακό. Για να μπορέσεις να προσεγγίσεις το κακό πρέπει να μπορέσεις να καταλάβεις πως δημιουργείται το κακό και τι το βοηθά να εκκολαφθεί.\nOzon: Είχες υπόψη σου καθόλου το έργο, δηλαδή το βιβλίο και την ταινία, πριν από την πρόταση του Δεντάκη;\nΣτέλιος Δημόπουλος: Ναι είχα διαβάσει το βιβλίο και είχα δει την ταινία, ανεξάρτητα. To «Σκοτώνουν τα άλογα όταν γεράσουν» έχει ένα πολύ συγκεκριμένο ιστορικό και χρονικό πλαίσιο που αφορούσε στο Αμερικανικό κραχ και την ένδεια στην οποία ζούσε ο Αμερικανός πολίτης τότε που είχε ως αποτέλεσμα την δημιουργία εξαντλητικών μαραθωνίων χορού μέχρι τελικής πτώσης. Με τον Παντελή και την ομάδα προσπαθήσουμε να μεταφέρουμε το κέντρο της δράσης στο εδώ και στο τώρα. Σε κοινωνία πνευματικής σήψης που κατασπαράζει τα παιδιά της.\nOzon: Επαφή με το σύγχρονο τηλεοπτικό τοπίο της ελληνικής τηλεόρασης έχεις;\nΣτέλιος Δημόπουλος: Αναγκαστήκαμε να κάνουμε μεγάλη έρευνα γύρω από αυτό το κομμάτι της εμπορευματοποίησης της ανθρώπινης ζωής. Μελετήσαμε το ίδιο το κακό, το ίδιο το αδηφάγο προϊόν που λέγεται τηλεόραση, μέσα από τα μάτια του παρουσιαστή «δαίμονα», δημιουργώντας ένα ιδιότυπο παιχνίδι Puppet-Master ανάμεσα στον δαίμονα και στα θύματα του.\nΔες ακόμη: Το Ayesha Tan-Jones και η δική του όπερα στην 7η Μπιενάλε της Αθήνας\nOzon: Ποιες ήταν οι δικές σου αναφορές που σε βοήθησαν να προσεγγίσεις τον ρόλο και πως βλέπεις να εξελισσόμαστε ως κοινωνία;\nΣτέλιος Δημόπουλος: Για μένα έμπνευση στάθηκαν δυο έργα, το ένα είναι το Night Crawler μια σπουδαία ταινία και το άλλο ο Ματωμένος Μεσημβρινός και το Fight Club, δυο σπουδαία βιβλία. Μέσα από αυτά τα σπουδαία έργα τέχνης μου δόθηκε η ευκαιρία να μελετήσω τι σκοτώνει σε έναν άνθρωπο την ανθρώπινη υπόσταση του και τον μετατρέπει σε κτήνος. Αυτό που προσωπικά με φοβίζει είναι ότι διάγουμε εποχές που σκοτώνουμε την ηθική μας και αρχίζουμε να υιοθετούμε ένα “bitch mode”, που νομιμοποιεί την έλλειψη τρόπων, ηθικής, και αγάπης. Η Αριάνα Γκράντε πρόσφατα σε τραγούδι της έλεγε «I see it, I want it, I got it», δηλαδή έχω λεφτά και μπορώ να κάνω ό,τι θέλω. Προμοτάρεται ως άποψη η έλλειψη ηθικής, και αυτό για μένα είναι φοβερά επικίνδυνο.\nOzon: Ας κλείσουμε με μια χαρακτηριστική φράση από το “The Show”.\nΣτέλιος Δημόπουλος: «Σημασία δεν έχει τι επιθυμείς αλλά τι είσαι διατεθειμένος να κάνεις για να το αποκτήσεις.»\nINTERVIEWS KSENODOHEIO BAGEION STELIOS DIMOPOULOS THE SHOW THE SHOW ... POSO TH' ANTEXOUN


Marketing Week - Τα Burger King «καίνε» τα outdoor του ανταγωνισμού\nΜέσω app, με δώρο ένα Whopper για τους χρήστες\n21 Μαρτίου 2019 | 15:29\tΓράφει το\tMarketingWeek Online Team\tTopics: Digital New Media,International,Εστίαση\nΣε ρόλο «εμπρηστή» βάζουν τους πελάτες τους τα Burger King, λανσάροντας ένα νέο app feature που «καίει» τις αφίσες των ανταγωνιστών.\nΜέσα από την καμπάνια «Burn That Ad», όσοι κατεβάσουν το Burger King app στη Βραζιλία και «σημαδέψουν» με το smartphone τους τις διαφημίσεις των κύριων ανταγωνιστών του brand, μπορούν να τις δουν σε AR να «τυλίγονται στις φλόγες» και να μετατρέπονται σε διαφήμιση των BK. Όταν η φωτιά καταλαγιάσει, ένα μήνυμα στην οθόνη ενημερώνει τους χρήστες ότι έχουν κερδίσει ένα δωρεάν Whopper που μπορούν να απολαύσουν στο πλησιέστερο κατάστημα της αλυσίδας.\nΗ καμπάνια φέρει την υπογραφή της David SP και αφορά αποκλειστικά την αγορά της Βραζιλίας για την προώθηση του ΒK Express, ενός εργαλείου που επιτρέπει την προ-παραγγελία για την αποφυγή της αναμονής στην ουρά. Η στρατηγική αυτή επιτρέπει στα Burger King να μετατρέψουν την επένδυση των βασικών ανταγωνιστών τους σε δική τους επικοινωνία, ενισχύοντας και το customer experience. «Η επαυξημένη πραγματικότητα είναι ένα συναρπαστικό εργαλείο. Με την καμπάνια “Burn that Ad”, χακάραμε τον ανταγωνισμό, με μοχλό το μεγαλύτερό μας πλεονέκτημα, τη φωτιά», σχολίασε ο Rafael Donato, Creative Vice-President της David SP.


Είναι σημαντικό όλες οι γυναίκες να γνωρίζουν τις ορθές διαδικασίες.\nΗ φωτογραφία δεν είναι από μόνη της ικανό αποδεικτικό μέσο. Αυτό συμβαίνει αφενός γιατί μπορεί με κατάλληλα μέσα να υποστεί επεξεργασία, αφετέρου γιατί το άτομο προ της φωτογράφισής του μπορεί να μακιγιαριστεί με τέτοιο τρόπο, ώστε να αλλοιώνει την πραγματική εικόνα. Συνεπώς, το άτομο που έχει υποστεί κακοποίηση εάν απλά φωτογραφίσει τις κακώσεις του, δεν θα μπορέσει να αποδείξει την κακοποίηση.\n«Είναι σημαντικό όλες οι γυναίκες να γνωρίζουν τις ορθές διαδικασίες. Ακόμη και αν δεν συμβεί στις ίδιες ένα τέτοιο περιστατικό, βάσει των επιδημιολογικών δεδομένων, είναι εξαιρετικά πιθανό να χρειαστεί να συμβουλεύσουν κάποιο άτομο του οικογενειακού ή του φιλικού τους περιβάλλοντος. Μόνο με τη σωστή ενημέρωση η γυναίκα θα μπορέσει να προβεί στις σωστές κινήσεις και τελικά να καταφέρει να δικαιωθεί. Οι ιατροδικαστές είμαστε δίπλα στα θύματα βίας όποτε και αν μας χρειάζονται», τόνισε ο Πρόεδρος της Ελληνικής Ιατροδικαστικής Εταιρίας, κ. Γρηγόρης Λέων.


Κίνα Συσκευή πολλαπλών επιδράσεων για τον εκχυλιστή νερού για έγχυση Κατασκευαστές\nΠεριγραφή:Μηχανές πολλαπλών εφέ αποστάξεως,Εξοπλισμός αποστακτηρίων πολλαπλών αποτελεσμάτων,500L / H μονάδα αποστάγματος πολλαπλών αποτελεσμάτων\nΜηχανές πολλαπλών εφέ αποστάξεως,Εξοπλισμός αποστακτηρίων πολλαπλών αποτελεσμάτων,500L / H μονάδα αποστάγματος πολλαπλών αποτελεσμάτων\nHome > Προϊόντα > Αποσταγμάτων νερού > Αποστειρωτής νερού καθαριστή > Συσκευή πολλαπλών επιδράσεων για τον εκχυλιστή νερού για έγχυση\nDistiller νερού: Το πρώτο αποτέλεσμα τροφοδοτείται από μια εξωτερική πηγή ενέργειας (βιομηχανικός ατμός ή ηλεκτρική ενέργεια). Το απιονισμένο ή καθαρισμένο νερό προθερμαίνεται στον πρώτο από τους δύο εναλλάκτες θερμότητας από τον ατμό που παράγεται στο τελικό αποτέλεσμα και από το απόσταγμα από προηγούμενα αποτελέσματα.\nΌλα τα ύδατα τροφοδοσίας φτάνουν στη μέγιστη θερμοκρασία στην πρώτη επίδραση, η οποία, κατά συνέπεια, αποστειρώνεται και μερικώς εξατμίζεται. Ο παραγόμενος ατμός, καθώς και το νερό που δεν έχει εξατμιστεί, περνούν στην επόμενη στήλη και λειτουργούν σε χαμηλότερη θερμοκρασία και πίεση.\nΟ καθαρός ατμός συμπυκνώνεται, παράγοντας το απόσταγμα αφού εξατμιστεί εκ νέου ένα μέρος του νερού τροφοδοσίας.\nΑυτή η διαδικασία επαναλαμβάνεται στις άλλες επιδράσεις. Ο καθαρός ατμός που παράγεται στην τελευταία στήλη συμπυκνώνεται από το νερό τροφοδοσίας στους δύο τελευταίους εναλλάκτες θερμότητας.\nΗ απόδοση (kg ατμού ανά λίτρο ή ανά kWh) εξαρτάται από τον αριθμό των αποτελεσμάτων και αυξάνεται εάν ο αριθμός των αποτελεσμάτων αυξηθεί.\nΗ αύξηση της πίεσης τροφοδοσίας ατμού της διαδικασίας κατά την πρώτη επίδραση, συνήθως μεταξύ 3 και 8 bar, αυξάνει την παραγωγική ικανότητα.\n5. Συσκευασία & Παράδοσης\nΜηχανές πολλαπλών εφέ αποστάξεως\nΕξοπλισμός αποστακτηρίων πολλαπλών αποτελεσμάτων\n500L / H μονάδα αποστάγματος πολλαπλών αποτελεσμάτων\nΜηχανή πολλαπλών εφέ αποστάξεως\nΜηχανή νερού πολλαπλών επιπτώσεων WFI\nΠολλαπλή μονάδα αποστάξεως εφέ\nΜηχανή απόσταξης νερού πολλαπλών αποτελεσμάτων


Casa Bruma: Ένα αρχιτεκτονικό θαύμα στην καρδιά του Μεξικού! - Mens Arena\nΌταν ο αρχιτέκτονας του Casa Bruma, ο Fernanda Canales βρέθηκε για πρώτη φορά στην περιοχή, όπου του ανατέθηκε να δημιουργήσει, στην κυριολεξία, ένα μικρό θαύμα από το πουθενά, ούτε ο ίδιος ήξερε τι θα συμβεί! Κι όμως, εξέπληξε ακόμα και τον εαυτό του!\nΟ Fernanda Canales δημιούργησε ένα καταφύγιο-κομψοτέχνημα, ‘παντρεύοντας’ το μοντέρνο με το διαχρονικό. Ήταν πραγματικά ένα μεγάλο στοίχημα. Αρχικά, δεν υπήρχε καμία οδηγία αρχιτεκτονικού σχεδίου ή μοτίβο. Η μόνη οδηγία που του δόθηκε ήταν, να σεβαστούν οι αρχιτέκτονες την τοπική βλάστηση. Και μια δεύτερη οδηγία: το οίκημα να εκπέμπει φωτεινότητα όλες τις ώρες από οποιαδήποτε πλευρά κι αν το δει κανείς!\nΟ Canales αποφάσισε να…αυτοσχεδιάσει, ξετυλίγοντας για άλλη μια φορά το ταλέντο και την δυναμική του! Το αποτέλεσμα τον δικαίωσε. Ένα φωτεινότατο, εντυπωσιακό οίκημα με υπέροχη θέα και… θερμοκρασία δωματίου, κατάλληλη ακόμα και για τις κρύες νύχτες του Σάο Πάολο. Μαζί με την μαθήτριά του και εξαιρετική αρχιτέκτονα Claudia Rodríguez δημιούργησαν κυριολεκτικά ένα… αρχιτεκτονικό πάζλ!\nΑν παρατηρήσει κανείς το οίκημα από ψηλά, διαπιστώνει ότι αποτελείται από τετράγωνα, αυτόνομα κτίρια που μοιάζουν από μακριά σαν κουτιά. Κάποια από διαθέτουν roof garden με γκαζόν, προσδίδοντας την αίσθηση του φυσικού τοπίου. Το πιο ενδιαφέρον είναι ότι κάθε χώρος είναι απόλυτα αυτονομημένος, εξασφαλίζοντας απομόνωση από τους υπόλοιπους χώρους. Κάθε ‘τετράγωνο’ περιλαμβάνει ξεχωριστά την κουζίνα, το σαλόνι, την τραπεζαρία, το master room και τα παιδικά υπνοδωμάτια, τα οποία συνδέονται όλα μεταξύ τους με διαδρόμους. Το ίδιο και τα guest rooms, τα δωμάτια υπηρεσίας και το γκαράζ, τα οποία βρίσκονται στην κεντρική πλευρά του αίθριου.\nΜια ιδιαιτέρως έξυπνη σκέψη όσον αφορά στη διαρρύθμιση που στόχο είχε την αποφυγή κατασκευής πολλαπλών ορόφων. Κάθε χώρος έχει διαφορετικό ύψος για να ανταποκρίνεται στις τοπογραφικές συνθήκες. Το master room είναι στον δεύτερο όροφο πάνω από το παιδικό δωμάτιο και το στούντιο, τα οποία ενώνονται με μια ιδιωτική\nΈνα μεγαλύτερο στούντιο βρίσκεται μπροστά από την τραπεζαρία, το οποίο έχει άμεση πρόσβαση με μία από τις ταράτσες μπροστά από το σαλόνι. Μια εξωτερική σκάλα έχει φτιαχτεί παράπλευρα του κεντρικού αίθριου που οδηγεί σε μια άλλη ταράτσα, η οποία ‘βλέπει’ ανατολικά. H σπουδαιότητα του συγκεκριμένου οικήματος έγκειται στο ότι οι χώροι έχουν μεν την αυτονομία τους, αλλά ταυτόχρονα διαδέχεται ο ένας τον άλλον και ενώνονται με έξυπνο τρόπο μεταξύ τους.\nΚαινοτομία αποτελούν τα φυσικά υλικά, τα οποία έχουν χρησιμοποιηθεί για την κατασκευή του Casa Bruma: μαύρο μπετόν, ξύλο, πέτρα, μέταλλο και γυαλί. Η επικοινωνία μεταξύ εσωτερικής και εξωτερικής πρόσοψης, αλλά και η σύνδεση των αυτόνομων αυτών οικοδομημάτων στηρίζονται σε… στέρεες βάσεις. Κι αυτό είναι έτσι κι αλλιώς ένα δεδομένο σε κάθε κατασκευή που έχει το όνομα του Canales!\nΚοιτάζοντας κανείς το οίκημα από μακριά, μπορεί να αντιληφθεί όχι μόνο ένα αρχιτεκτονικό αριστούργημα, αλλά έναν χώρο που αποπνέει τη γοητεία του μυστηρίου, αφού κάθε κτιριακό ‘τετράγωνο’ είναι πολύ περισσότερο από αυτό που φαίνεται. Μένει μόνο να ενώσει κανείς το παζλ και να το… απολαύσει εκ των έσω!\nPrevious articleSwingers Golf Club στο Λονδίνο: It’s Crazy Golf Time!\nNext articleΤα sweatshirts που είναι αναγκαία σε κάθε ανδρική ντουλάπα!


Δημοτικό Σχολείο Νάουσας Πάρου: Απριλίου 2013\nΑναρτήθηκε από admin 1 στις 1:43 μ.μ. 1 σχόλιο:\nTrofim A by silgondimnaous\nΑναρτήθηκε από admin 1 στις 1:34 μ.μ. Δεν υπάρχουν σχόλια:\nΕτικέτες ΑΝΑΔΗΜΟΣΙΕΥΣΗ, ΑΝΑΚΟΙΝΩΣΕΙΣ\nΟλοκλήρωθηκαν οι συναντήσεις των «Μικρών Ταξιδευτών»\nΤο Σάββατο 6/4, μετά από δύο μήνες λειτουργίας, η λέσχη ανάγνωσης του σχολείου μας «Μικροί ταξιδευτές» ολοκλήρωσε τις συναντήσεις της. Στην τελευταία μας συνάντηση για φέτος, επισκεφθήκαμε την έκθεση βιβλίου που λειτουργεί στην αίθουσα του Αγίου Αθανασίου στη Νάουσα και συναντηθήκαμε με τη συγγραφέα κ. Λήδα Βαρβαρούση. Η κ. Βαρβαρούση αφού απάντησε σε όλες μας τις ερωτήσεις ξεκίνησε την αφήγηση ενός παραμυθιού το οποίο παράλληλα ζωγράφιζε, ενισχύοντας τη συμμετοχή μας και μεταδίδοντάς μας όμορφα μηνύματα!\nΚατά τη διάρκεια λειτουργίας της λέσχης οι μαθητές επεξεργαστήκαμε τα βιβλία:\n· Τα μαγικά μαξιλάρια του Ευγένιου Τριβιζά\n· Ο φεγγαροσκεπαστής του Eric Paubaret\n· To δέντρο που έδινο του Σιλβερστάιν\n· Μια παρέα με καρδιά της Λήδας Βαρβαρούση\nΣε κάθε συνάντηση την ανάγνωση του βιβλίου συνόδευαν μια σειρά από δραστηριότητες και παιχνίδια με στόχο μια πιο ολοκληρωμένη επαφή μας με την ιστορία και τους ήρωες των βιβλίων. Ενδεικτικά αναφέρουμε τις δραστηριότητες:\nΓια τα μαγικά μαξιλάρια:\n1. Παιχνίδι κρυμμένου θησαυρού\nΖητήθηκε από τους μαθητές να γράψουν σε ένα χαρτάκι ένα από τα πολλά πράγματα που ο Βασιλιάς Αρπατίλαος απαγόρευε στην Ουρανούπολη. (Π.χ Απόκριες, Γυμναστική, χαμόγελα, γιορτές, παιδικές χαρές). Στη συνέχεια ένας από τους μαθητές υποδύεται το βασιλιά Αρπατίλαο και βγαίνει από την αίθουσα ενώ οι υπόλοιποι μαθητές υποδύονται τους Ουρανοπολίτες και κρύβουν κάθε φορά ένα από τα χαρτάκια. Ξεκινάει λοιπόν το γνωστό παιχνίδι του κρυμμένου θησαυρού. Κάθε φορά μπαίνει στο ρόλο του βασιλιά διαφορετικό παιδί. Αυτό συνεχίζεται για όλα τα χαρτάκια. Όσα από τα χαρτάκια δεν κατάφερε να βρει ο βασιλιάς, ανήκουν πια στην Ουρανούπολη και στους ουρανοπολίτες! Τώρα οι μαθητές καλούνται να εικονοποιήσουν τις λέξεις που βρίσκονται στα χαρτάκια ( όνειρα, πάρτυ, παιχνίδι, γέλιο, λούνα παρκ) που δε βρήκε ο βασιλιάς και να φτιάξουν το κολλάζ της Ουρανούπολης.\n2. Kατασκευή αντιεφιαλτικού μαξιλαριού\nΣυγκεντρώσαμε κορδέρλες, πούπουλα, χαρτοπόλεμο, πέταλα λουλουδιών και ο,τιδήποτε άλλο σήμαινε για μας κάτι όμορφο και φτιάξαμε το δικό μας αντιεφιαλτικό μαξιλάρι!\nΓια το Φεγγαροσκεπαστή:\nΠαιχνίδι με σεντόνια και μπάλες\nΌπως αναφέρεται στην ιστορία μας η δουλειά του φεγγαροσκεπαστή δεν είναι εύκολη. «Θέλει επιδεξιότητα, γερό μυαλό και χέρια δυνατά για να καταφέρει κανείς αυτή τη δουλειά». Ποιος από την ομάδα μας θα είναι λοιπόν αυτός που θα πάρει τη μαγική καραμέλα και θα ανέβει στο φεγγάρι;\nΑυτός που θα κερδίσει στο παιχνίδι με τα σεντόνια και τις μπάλες… Τα παιδιά χωρίζονται σε δύο ομάδες. Κάθε ομάδα έχει ένα σεντόνι και μία μπάλα.\nΤα παιδιά ξεκινάνε το παιχνίδι σε ζευγάρια πιάνοντας τις γωνίες του σεντονιού και προσπαθώντας να πετάξουν τη μπάλα ψηλά ξανά και ξανά χωρίς αυτή να πέσει από το σεντόνι. Πρέπει να πάνε έως το καθορισμένο σημείο και να επιστρέψουν χωρίς να τους έχει πέσει η μπάλα. Νικήτρια είναι η ομάδα που θα ολοκληρώσει τις διαδρομές σε μικρότερο χρόνο. Στη συνέχεια ο δάσκαλος κλείνει με ένα μαντίλι τα μάτια των παιδιών της νικήτριας ομάδας και βάζει τη μαγική καραμέλα στην τσέπη του παιδιού που ήταν πιο επιδέξιο στην όλη προσπάθεια. (δεν έχει τόση σημασία πιο παιδί θα επιλεγεί αλλά η όλη συμμετοχή των παιδιών στο παιχνίδι). Ο φεγγαροσκεπαστής καλείται τώρα να δραματοποιήσει μια σκηνή από το βιβλίο πριν πάρει τη θέση του στο φεγγάρι!!\nΑυτές και άλλες παρόμοιες δραστηριότητες που περιλάμβαναν επίσης ζωγραφική, δραματοποίηση και κατασκευές ήταν αυτές που έκαναν τα παιδιά να αγαπήσουν τη λέσχη ανάγνωσης και να αποχωρούν με χαμόγελο μετά από κάθε συνάντηση. Στόχος της όλης προσπάθειας ήταν τα παιδιά να έρθουν πιο κοντά με το λογοτεχνικό βιβλίο, να το αγαπήσουν και να επιζητούν τη συντροφιά του.\n* Ευχαριστώ για τη συνεργασία, τις ιδέες και το χρόνο τους τις εκπαιδευτικούς Κουρτεσιάδου Παναγιώτα και Καραμπατάκη Αγγελική.\nΑναρτήθηκε από admin 1 στις 10:44 π.μ. Δεν υπάρχουν σχόλια:\nΟλοκλήρωθηκαν οι συναντήσεις των «Μικρών Ταξιδευτώ...